
SAGA AF FINNBOGA HINUM RAMMA. 


lið Ásbjörn höt maðr, ok var kallaðr 
Detti-ás; hann var Gunnbjarnarson, Ingjalds- 
sonar; mikill maðr var hann ok sterkr ok 
vænn at áliti; hann bjó í Flateyjardal á bæ 
þeim, er heitir á Eyri. Ásbjörn var kvæntr 
maðr ok átti Þorgerði systur Þorgeirs Ljós- 
vetninga goða; hún var kvenna vænst ok skör= 
ungr mikill; var þá ríki Þorgeirs bróður henn- 
ar sem mest ok sona hans. Ásbjörn var nor- 
rænn at ætt ok hinna ágætustu manna; hann 
hafði stokkit út hingat fyrir valdsmönnum, ok 
þoldi eigi þeirra újafnað ok endemi, sem margr 
annarr gildr maðr. Ásbjörn hafði goðorð um 
Flateyjardal ok upp til móts við Þorgeir mág 
sinn. *Brettingr höt maðr, hann bjó á Brett- 
ingsstöðum í Flateyjardal; hann átti þá konu, 
er Þóra hét; þeirra son höt Þorsteinn, annarr 
Grímr, þriði Sigurðr. Maðr hér Ingi, hann 
bjó at Jökulsá í dalnum, Sigríðr hét kona 
hans; þau áttu tvá sonu, hét annar Þórir en 
annarr Grímr. — Þessir váru allir efniligir ok 
gerviligir fmenn ok hraustra manna. Var Ás- 
björn landnámstmaðr, ok svá allir þessir er nú“ 
váru nefndir. Ásbjörn átti dóttuk, er Þórný 
höt; hennar bað austmaðr sá, eð Skíði hét; 
{ 

Ásbjörn vildi eigi gipta hana. Þá er Ásbjörn 
var riðinn til þings um sumarit, hafði Skíði 
tekit í brott meyna með ráði Þorgerðar móð- 
ur hennar. Hann flutti hana til Noregs, ok 
gerði þar brullaup til hennar; var hann mik- 


ilhæfr maðr, ok átti frændr ágæta ok hina beztu 


kosti. En er Ásbjörn kom heim af þingi varð 
hann reiðr mjök, at mærin var brott tekin, 
bæði Þorgerði ok austmanninum; var hann Íá- 
lyndr ok fastlyndr ok hinn mesti ólundar- 
maðr, ef hann. yrði reiðr. 

2. Nú líða nokkur misseri frá þessu; ok 
eitthvert sinn reið Ásbjörn til þings með menn 
sína. "Þá mælti hann til Þorgerðar: „Nú ætla 
ek til þings at ríða eptir vanda, en ek veit, 
at þú ert með barni, ok mjök framat; nú 
hvárt sem þat er sveinn eðr mær, þá skal 
eigi upp ala, heldr skal bera'út þetta barn.“ 
Hún sagði, at hann mundi þat eigi gjöra, „svá 
vitr ok ríkr sem þú ert, því þetta væri hit 
 úheyriligsta bragð, þó at fátækr maðr gjörði, 
en nú allra helzt, er yðr skortir ekki góz“ Ás- 
björn sagði : „Þat var mör þá í hug, er þú 
fókkst fíhöndr Skíða austmatmi Þótnýju dóttur 
okkra utan minni vitund, at ek skylda eigi 
fleiri börn upp ala til þess, at þú gæfir í 
burt fyrir utan minn vilja; ok ef þú gjörir 
eigi eptir því sem ek segi, muntu missmíði á 
sjá, ok allir þeir er af mínu boði bregða, eða 
gjöra eigi sem ek vil vera láta.“ Síðan reið 
hann til þings. Litlu síðar fæðir Þorgerðr 
 Brelábötii Á þat var mikit ok þrifligt ok figrt 

mjök; allir lofuðu þat þeir er sáu, bæði kon- 
ur ok karlar. Nú þótt Þorgerði þækti barnit 
fagrt, ok ynni mikit, þá vildi hún þó láta út 
bera þat, því at hún vissi lyndi Ásbjarnar 
bónda síns, at eigi myndi vel duga utan hann 
réði. — Síðan fékk hún menn til at bera út 
barnit, ok búa um sem vandi var á. Þessir 
menn báru barnit úr garði út, ok lögðu niðr 
milli steina tveggjag ok ráku. yfir hellu mikla, 
og létu flesk í munn barninu, ok gengu síð- 
an brott. 

3. Maðr höt Gestr, hann bjó þar sem heit- 
ir at Tóptum. Syrpa höt kona hans; hún hafði 
fóstrat Þorgerði fyrr meir, þá er hún var barn, 
ok unni henni mikit; ok iðt Þorgerðr hana 
fara með eðr, þá er hún var gipt, þangat á 
Eyri. Var hún vel kunnandi allt þat, er hún“ 
skyldi gjöra, hverju kvikindi var hún leiðiligri 
at sjá. Lítit var Ásbirni um hana, ok þótti 
hún ærit nær ganga Þorgerði; fyrir því löt. 
hún Syrpu brott fara ok gipti hana Gesti. Átti 
hún lítit fé, eða ekki annat en þat, er Þor- 
gerðr lagði til hennar, en þat var þó eigi mik- 
it. Gestr hafði hit mesta kvánríki, því at hann 
var mannæli mikit ok veslingr.  Svá er sagt; 
at þann sama dag, er Þorgerður varð léttari, 
sendi Syrpa bónda sinn at vita sér um brún- 
gras, því at hún gjörði til matar fóstru sinni 
þat er hún þurfti at hafa. Svá bar til þann dag, 
er hann hljóp um hraun ok haga, þá heyrði 
hann barnsgrát; ferr nú ok snoðrar um hvern - 


stein, ok þar til hann finnr barnit; þrífr upp 
Í* 

síðan ok sýnist allfagrt; hann kastar í stakk- 
blað sitt ok hleypr heim til Syrpu slíkt sem 
hann getr farit, ok hirðir ekki um þat, er hann 
var eptir sendr. Syrpa spyrr hann, hví hann 
færi svá geyst? Hann kvaðst hafa barn ný- 
fætt fundit. - Hún bað hann sýna sér; ok er 
hún sá, þóttist hún þekkja batnit. Síðan bað 
hún, at hún mætti barnit uppfóstra ok bera 
innar „ok láta sem við eigum bárn þetta.“ 
Hann kvað engan því mundu trúa; ok er þat 
miklu þrifligra at sjá en okkr sé líkt.“ Hún 
búð hann þegja, ok eigi þora annat at segja 
en þat er hún vill. Síðan bað hún hann fara á 
Eyri, ok biðja Þorgerði at fá sér þat er hún 
þurfti at hafa; ok hann fór þegar. 

4. Gestr kom á Eyri, ok sagði Þorgerði, 
at Syrpa fóstra hennar hefði barn fætt, ok 
-<kvað hvárki vera mat nö hvíluklæði. — Þor- 
gerði undraði þetta mjök, ok hugði, at fóstra 
hennar myndi svá gömul, at hún mundi barn 
eigi mega eiga; hefir um þetta fátt orða, en 
lætr fara slíkt er hún þurfti. Syrpa var hin 
hraustasta, ok vildi ekki at aðrar konur þjón- 
aði henni; tekr hún af allan búnað af barn- 
inu þann sem á var, ok var sá miklu ágætar 
en hún þyrði at hafa; tók hún tötra, „ok bjó 
um sem herfiligast. Þat fréttist nú hvárttveggja, 
at barn þeirra Ásbjarnar ok Þorgerðar var út 
borit, ok þótti úheyriligt bragð svá ríkra manna 
ok göfigra sem þau væri, svá þat, at Syrpa 
hafði barn fætt, ok þótti þeim mönnum þat 
úlíkindi, er vissu aldr hennar. Ásbjörn kom 

heim af þingi, og váru honum sögð þessi tíð- 
indi; löt hann vel yfir, ok var nú gott sam- 
þykki með þeim hjónum. Svá er sagt, at þau 
Gestr ok Syrpa ala upp barnit. Vex hann svá 
skjótt, at varla þóttu líkindi á; svá var þat 
barn fagrt ok frítt, at allir hugðu þat, at aldri 
ætti þau Gestr þat barn. Þá spurði Gestr 
Syrpu, hvat sveinn þeirra skyldi heita? Hún 
kvað þat makligt, at. hann héti Urðarlöttr, 
þar sem hann var í urðu fundinn. Hann vóx 
dagvöxtum. Syrpa gjörði honum söluváðar- 
brækr ok hettu; hana girti hann í brækr niðr; 
krækil hafði hann í hendi, ok hljóp svá út um 
daga; hann var þeim þarfr í öllu því er hann 
mátti, þau höfðu mikla ást á honum. Þá er 
hann var þrévetr, var hann eigi minni en þeir 
at sex vetra váru gamlir. > Urðarköttr rann 
opt til fjöru; ok var fiskimönnum vel til hans, 
ok hentu mikit gaman at honum; hafði hann 
jafnan góðar hjálpir heim til fóstru sinnar 
Syrpu. Opt kom hann á Eyri, ok var þar 
úvinsæll fyrir griðkonum Þorgerðar; barði hann 
þær ok krækti fætr undan þeim með staf sín- 
um, en þær báðu honum ills, ok váru harð- 
orðar mjök opt; sögðu þær Þorgerði; hún 
lagði fátt til, ok bað hann skyldi njóta fóstru 
sinnar Syrpu, ok vera vera vel við hann. 
Aldregi ber hann svá fyrir augu Ásbjarnar, 
at hann láti sem hann sjái hann, ok æmtir * 
honum hvártki vel né illa, en allir aðrir undr- 


Að Útg. æntir. 
Si 

uðust hann, ef hann væri sonr þeirra Gests 
ok Syrpu, svá ámátlig sem þau váru bæði, 
en hann var bæði mikill ok fríðr ok vel knárr. 
Opt bað Syrpa, at hann skyldi eigi koma á 
Eyri, „því at mér segir þat hugr, at þar muna 
ek nokkut illt af hljóta, en mör tjóar þat eigi 
at banna þér.“ Urðarköttr kvað eigi svá 
vera myndu. Líðr nú þar til at hann var 6 
vetra; þá var hann eigi minni en þeir at 12 
vetra váru,} ok at engu úþroskligri. 

5. Svá er sagt, at Urðarköttr rann til 
fjöru einn dag, sem hann var vanur, at finna 
fiskimenn; váru þá flestir at komnir, en sum- 
ir reru at utan. Þeir höfðu vel fiskt, ok köst- 
uðu af skipum. Þeir höfðu tekit einn fercl- 
ing bæði mikinn ok góðan, ok köstuðu hon- 
um í flæðarmál, ok mæltu: „Urðarköttr, Ít- 
lagi! taktu ok drag upp fiskinn.“ Hann malti: 
„Vili þér gefa mör fiskinn, ef ek fæ upp dreg- 
it?“ Þeir kváðu hann verðan vera at hafa, 
ef hann léki þat, ok jáðu því allir. Urðar- 
köttr var í skinnstakki ok söluváðarbrókum, 
ok allt af neðan brókunum; gekk hann ber- 
fættr hvern dag. Hann hafði snæri um sik 
hvern dag ok hettu sína yfir utan. — Hann 
hleypr út í lárnar ok bregðr í fiskinn öðrum 
enda á snærinu, en annan hefir hann um 
herðar sér, streitist nú mjök ok gengr stund- 
um á en stundum ekki; allir horfðu á ok hlægja 
at honum, er hann fær ekki at gert; ok sem 


hann hefir lengi at verit, gengur honum betr 


ok betr, þar til er hann fær upp dregið. Var 

þar bratt er hann fór upp. Síðan hljópu þeir 
at, ok tóku af honum fiskinn, ok vilja eigi 
halda við hann, en hann undi illa við. Fór 
hann ok sagði Brettings sonum, ok bað þá duga 
sér. Þeir gengu þegar til fiskimanna ok báðu 
þá lausan láta fiskinn, ok halda sammæli við 
Urðarkött; þótti öllum hann hafa vel til unnit 
ok þó með úlíkindum. Varð svá með atgangi 
þeirra, at hann náir fiskinum, ok verðr feginn 
mjök, ok streitist nú af nýju við fiskinn, ok 
dregr hann heim í tún til Syrpu fóstru sinnar; 
hann færir þeim fiskinn ok urðu þau stórliga 
fegin. Þetta fór víða um sveitir, ok var mik- 
it orð á syni þeirra Syrpu ok Gests; undr= 
uðust allir, hví þau skyldi eiga einn svá á- 
gætan son, sem öllum sýndist sjá maðr, ok 
fannst mönnum mikit um er hann sá, ok heyrðu 
sagt frá; leituðu þau alla vega við at torkenna 
hann sem þau máttu; ok líðr nú svá fram 
nokkura vetr. 

6. Svá er sagt, at vinskapr mikill var 
með þeim Ásbirni ok Þorgeiri goða ok mág- 
semd, gjörði hvárr öðrum veizlur, ok skiptust 
þeir góðum gjöfum, ok svá ber at eitthvert 
haust, at Ásbjörn bauð Þorgeiri mági sínum 
til sín, ok hann kemr með marga menn, ok 
tók Ásbjörn við honum vel með mikilli blíðu, 
var veizla hin bezta.  Urðarköttr hafnar ekki 
vanda sínum um kvámur á Eyri; hleypr hann 
þangat hvern dag, ok svá gjörði hann enn 
þenna dag, er þeir sátu at veizlunni. Hann 
er nú umfangsmikill, ok glýmir við griðkonur; 

þær taka mú fast á móti honum, ganga at hon- 
um fjórar, ok varð nú mikit hark, hann dregr 
þær nú innar í stofuna ok gangast þar at fast; 
þetta þótti mönnum mikit gaman at sjá at- 
gang þeirra.  Svá lauk hann við, at hann 
felldi þær allar, ok lék þær illa. Ok þá er 
þau höfðu lokit leik sínum, stóð hann á gólí- 
inu fyrir Þorgeiri í búnaði sínum, var þat skinn- 
stakkr ok krækill, er hann hafði hvern dag í 
hendi. „ Þorgeirr horfði á hann langa stund, 
ok mælti síðan við Ásbjörn: „Hverr er sveinn 
sjá, er hör er kominn?“ Ásbjörn sagði: „Þat 
ætla ek son þeirra Gests ok Syrpu frá Tóptum.“ 
Þorgeirr mælti: „Þat er úlíkligt, ok má þat 
ekki vera.“ Þá kallar hann á Urðarkött; 
hann gekk þegar til hans ok settist niðr á einn 
stokk er stóð fyrir honum. Þorgeir mælti: 
„Hverr ertu skinnstakks sveinn ?“ Hann seg- 
ir: „Ek heiti Urðarköttr, ok em ek son þeirra 
Gests ok Syrpu, er búa hör út at Tóptum.“ 

orgeirr segir: „Hversu gamall maðr ertu 
Urðarköttr?“ Hann kveðst vera 12 vetra gam- 
all.“  Þorgeirr mælti: „Þú ert mikill maðr 
ok. gerviligr, ok svá vel skapaðr at jöfnum 
aldri, at ek hefi engan höfðingja son sét jafn- 
an þér fyrir allra hluta sakir.“ Þá mælti Ás- 
björn: „Þat mantu þá mæla mágr, er þú sér 
Syrpu ok Gest, feðgin hans, at þau sé all- 
úhöfðinglig, því engi man sét hafa slík svín 
sem þau eru bæði, ok er þat undr, er þú tal- 
ar við engan mann nema Urðarkött; skil ek 
þat, at þér þykir mikils um vert þat er hann 

er fagrskapaðr.“ Þorgeirr roðnaði mjök, ok 
mælti: Þat hygg ek mör mikla þörf at tala 
hér um nokkut, en þó er þat mitt hugboð at 
þér liggi eigi minna við hér um at tala.“ 
Þorgeirr frétti enn Urðarkött: „Villtu fara 
eptir þeim Gesti ok Syrpu? Seg at ek vil finna 
þau.“ Hann kveðst eigi fara mundu; „veit ek 
at þú lætr, sem þú munir fá mör aðra móður 
eðr föður; munu þau þér enga þökk fyrir 
kunna, enda veit ek eigi, at mér sð önnur móð- 
ir betri eðr faðir en þessi, þótt þat veri meir 
til metnaðar.“ Síðan var maðr sendr eptir 
þeim, og vildu þau eigi fara. „Man nú fram 
koma,“ sagði Syrpa, „sem mér hefir lengi hugr 
sagt, at hann Urðarköttr myndi illt af því 
hljóta, er hann hljóp þangat á Eyri hvern 
dag, ok löt sem. þat eitt veri at gjöra at hark- 
ast þar.“ Nú er Þorgeiri sagt, at þau vildi 
eigi fara. Þá mælti Þorgeirr: „Gjör nú fyrir 
mína bæn, at þú lát þau hingat koma, en ek 
skal veita þér þat, er þú biðr mik.“ Urðarköttr 
mælti: „Eigi man ek þat gjöra nema þú heitir 
því, at þau fari eigi hryggri af þínum fundi en 
þau koma.“ Þorgeirr jáði því at kaupa vel við 
þau. Eptir þat fór hann heim, ok bað þau fara ' 
með sör; „skal ek því heita meðan ek er á dög=. 
um, at ykkr skal eigi fé skorta, ef ek verð. 
nokkurt sinn meira góz ráðandi en nú em ek.“ 
Syrpa segir: „Ekki mun gjöra við at sporna, 
þat man fram koma sem betr er, þó at okkr 
þykki móti skapi, ok skal fara víst.“ Ok er 
þau komu á Eyri settust þau niðr á einn stól 

fyrir Þorgeiri, ok Urðarköttr milli þeirra. Þá 
mælti Þorgeirr: „Þat er hugarboð mitt, Syrpa! 
at Urðarköttr sé ekki ykkar son. Er hör ekki 
seinna um at gjöra en annathvárt seg sem 
háttat er, ok hafit þar fyrir þökk ok vináttu 
mína, ella verðr þú at þola harðindi, ok verðr 
þó satt at segja.“ Syrpa mælti: „Svá fremi er 
upp komit, at sá mun nú grænstr at segja satt, 
ok eptir því sem farit hefir.“ Síðan sögðu þau 
sem orðit var, en allir hlýddu vel til þeir hjá 
váru. „ Þorgeirr mælti! „Þat ætla ek, at þit 
munit nú satt segja.“ Þá frétti Þorgeirr Þor- 
gerði, hversu langt Írá því veri, er hún fæddi 
barn? Hún kvað liðit hafa 12 vetr. Hann 
spyrr, hvárt hún léti út bera? Hún kvað svá 
verit hafa. „Hví gjörðir þú þat?“ segir Þor- 
geirr. Hún sagði, at hún þyrði eigi „fyrir 
reiði ok grimmleik bónda míns Ásbjarnar; 
váru þetta hans ráð, ok unna ek svá mikit 
sveininum, at ek vilda gjarna hafa upp lætt.“ 
Þorgeirr mælti til Ásbjarnar: „Villtu mágr 
við ganga þessum unga manni, át hann sé 
þinn son, ok taka hann. heim til þín, ok halda 
hann sem sjálfan þig?“ Ásbjörn svarar: „Þat 
veit ek eigi hverr hann á, en þat má ek at 
gefa honum mat sem öðrum mönnum, ef þör 


' sýnist þat ráð.“  Þorgeirr mælti: „Ertu eigi 


föðurliga við hann eðr lætr hann hafa þat, er 
hann vill, þá skilr þat okkra vinátta, því at 
eigi kann ek at sjá, ef hann ber eigi snöggt 
af þínum frændum ok mínum. En þeim Syrpu 
skal fá 12 hundruð fríð fyrir fúlgu Urðarkötts ; 

skal ek gjalda hálft, en þú hálft; skal þeim 
at þessu hafa vorðit hin mesta sæmd ok gæfa., 
Fara þau Gestr, heim ok líkar allvel. Urðarköttr 
er nú eptir á Eyri, ok uppdubbaðr ok rifit 
af honum þat er hann hafði áðr, ok fengin 
betri klæði, ok þóttist engi hafa sét jafnfríðan 
mann, ok öllu vel skapaðan. Þótti nú öll- 
um Þorgeirr hafa aflat þeim hinnar mestu 
sæmdar ok gæfu; ok eptir þetta ferr Þorgeirr 
heim með föruneyti sitt. Skiljast þeir mágar 
vel. Er Urðarköttr nú heima á Eyri; er Á 
björn fárr við hann, ok þó vel, en móðir hans 
veitir honum allt þat, er hann vill, með hinni 
mestu blíðu; venst hann nú við íþróttir all- 
ar þær er karlmann má prýða.  Svá ferr 
fram um hríð; líða af þau missari. 

'1. Þess er getit, um wvárit ríðr Ásbjörn 
til þings eptir vanda. Er þat sagt, at með 
nautum væri graðungr þrévetr, ok hinn versti 
viðreignar; máttu konur varla mjólka fyrir hon- 
um; hapn var með öllu mannýgr. Einn 
morgin kvámu griðkonur inn æpandi, ok sögðu, 
at graðungrinn hefði slegit niðr mjólkinni. „Ertu 
þar hinn ragi Urðarköttr, ok er sem engi maðr 
sé, þar sem þú ert, þó at nokkurs þurfi við.“ 
Ámæla þær honum í hverju orði ok hrekja. 
Urðarköttr mælti: „Því betr at hann ferr ver 
með yðr, ok man ekki batna við þat, þó at 
þér illyrðit mik.“ Þær hlaupa at honum, ok 
mæltu: „Far þú hinn góði Urðarköttr, ok 
- hjálpa oss við!“ lofa þær hann þá í hverju 
„orði. Hann mælti þá: „Miklu er þetta lík- 

ara ok athæfiligra at biðja mik vel til, ok 
skal nú fara at vísu.“ Stendr upp ok gengr 
þangat, sem nautin váru. Þegar graðungrinn 
sá hann, réðst hann í móti honum, var hann 
hyrndr mjök, ok ætlaði at kasta honum af 
hornum sér. Hann þrífr hornin sinni hendi 
hvárt, ok eigast við lengi svá hart, at jörðin 
gengr upp fyrir þeim. Svá gengr Urðarköttr 
at fast, at hann snarar af honum höfuð- 
it, kastar um hrygg, ok var í sundr hálsbein- 
it, gengr síðan á brott.  Húskarlar gjörðu til 
graðunginn. Ásbjörn kemr heim, ok var hon- 
um sagt frá þessu, hann lagði fátt til; öllum 
þótti þetta hit mesta þrekvirki orðit af 12 
vetra gömlum) manni. Nú frétti þetta maðr 
frá manni, nær ok fjarri; hann var fálátr 
hversdagliga, gaf hann at fám hlutum gaum, 
utan fór með leik sínum bæði nætr ok daga; 
gjörist Ásbjörn við hann fleiri ok fleiri svá 
sem hann sér at hann er afbragð annara manna. 
Líða nú þessi missari, ok sitja nú í kyrrðum. 
8. Á einhverju hausti gjörist þat vandi 
Urðarkötts, at hann gekk út hvert kvöld er yf- 
ir kom, en eigi inn fyrr en langt er af nótt; 
vita menn nú eigi hvat hann gjörir. Einn 
aptan kom hann inn, þá var Ásbjörn kominn 
í sæng ok allt fólk hans. Urðarköttr gekk at 
sænginni ok spurði: „Hvárt sefr faðir minn cðr 
eigi“? Hann kveðst vaka eðr hvat, villtu? 
Hann segir: „Ek hefi gengit út 7 kveld í samt, 
ok sét hina sömu sýn hvern aptan, en þat veit 
ek-eigi hvat þat er. Nú vilda ek, at þú geng- 


S. kap. Finnboga saga 13 


ir út ok hyggðir at, því at þú ert skyggn maðr“. 
Ásbjörn stóð upp, ok gengr út með honum. 
Urðarköttr mælti: ek sé lýsu nokkura til hafs-. 
ins, svá sem ek sé lengst, þykkjumst ek vita: 
at þat er nokkurs konar eldr. „Hvers getr þá til, 
segir Ásbjörn, „at vera muni?“ „Eigi veit ek“, 
segir Urðarköttr, „því ek em ungr, ok kann 
ek á fá skyn; en heyrt hefi ek sagt af þeim 
mönnum, er illa eru staddir á sjó, at þeir brenna 
vita, ok sjái þar langt til. Ek þóttumst hit 
fyrsta kveld gerst sjá, en svá hefir minnkat 
sem á leið.“ Ásbjörn segir: „Þetta er líkliga 
getit, eðr hversu villtu nú með fara?“ Hann 
segir: „Þat vilda ek, at þú löðir mör skútu 
þína ok menn með, vil ek forvitnast til, hvat 
þetta er.“ Ásbjörn kvað svá vera skyldu. 
Urðarköttr bjóst þegar í stað, ok bar út á 
ferjuna þat er honum þótti nauðsynligast þurfa 
at hafa; fara húskarlar 3, ok hann hinn fjórði; 
þeir róa út at Skjálfanda, en Urðarköttr stýrði. 
Þá er þeir hafa róit um stund, þá mælti 
Urðarköttr: „Nú skulu þér stýra en ek skal 
róa ok vita hvárt nokkut vill fram ganga?“ 
Þeir gjörðu svá; fór einn til stjórnar en Urð- 
arköttr reri einn. Þat sjá þeir, at honum 
gengr miklu meir en hinum 3. Hann rær 


lengi ok gekk mikit. Þá mælti Urðarköttr: 


„Nú skulu þér róa, en ek mun stýra.“ Þeir 
gjörðu svá; þeir taka at róa en hann stýrði. 
Ok er þeir höfðu róit um stund, þá hljóp upp 
einn þeirra ok mælti: „Þat er bæði er við“ 
þolum hart til, er vér róum Í alla nótt, enda 

mun nú mikit eptir taka, því at ek hygg at 
vör sjáim hval nýsprunginn.“ Urðarköttr 
kvaðst ætla, at þat væri eigi hvalr, en þó munu 
vör eigi upp gefa róðrinn. Ok er þeir nálg- 
ast, kenna þeir, at þat er kaupskip, ok er 
þá harla mjök sígit. Þeir stinga at stafni, 
ok bera festar upp Í skipit. Síðan ganga þeir 
upp Í skipit, sjá þar, at vitinn hefir brenndr 
verit, ok var þá brunnit mjök trit, þeir þykj- 
ast sjá, at þar mun hörð atkoma. Tekr Urð- 
arköttr í höfuð manni einum ok finnur at sá er 
dauðr; allir menn á skipinu eru dauðir. Hann 
gengr fram eptir skipinu, ok á þiljunum sér 
hann hvar stendr silkitjald, ok vel búit húð- 
fat er Í tjaldinu.  Urðarköttr gengr at, oktekr - 
á manninum, er þar lá í húðfatinu; hann kenn- 
ir at sjá, maðr muni lifa. Hannfrétti þá: „Hvárt 
lifir þú góðr maðr?“ Hinn kvað þat satt vera. 
Urðarköttr segir: „Hvert er heiti þitt? Eða 
hvaðan eru þör?“ „En þat þykkjumst ek sjá, 
at þér mynit af hafi komnir vera, þótt eigi 
hafi greitt til tekizt.“ Hann segir „Ek heiti 
Finnbogi, en Bárðr faðir minn, ok er hann vík- 
verskr maðr; eðr hverr er sjá maðr, er oss er 
kominn at finna? Hann segir: „Ek heiti Urð- 
arköttr.“ Finnbogi mælti: „Þat er undarligt 
nafn.“ Þá frétti Urðarköttr. „Hvat man fleira 
lifa manna yðvarra á skipinu en þú?“ Hann 
kvað þá níu á lífi, er hann fór at sofa. Urð- 
arköttr frétti: „Hvat hefir yðr mest angrat?“ 
Hann segir, at fyrst hefði þeim angrat storm= 
viðri, en síðan bæði drykkleysi ok matleysi; 

„hefir ok margt at bilat reiða várum, bratum 
stýrit, en skipit fullt af austri.“  Urðarköttr 
lét bera menn þá er lifðu út í skútuna; svá 
margir váru þeir sem Finnbogi hafði sagt; 
skorti þar eigi mjólk ok aðra hluti þá, er þeim 
váru skjótastir til lífs, þótt hann hefði vitat - 
fyrir hvers við þurfti. Þá mælti Urðarköttr: 
„Nú skaltu Finnbogi fá mér lykla þá, sem at 
ganga kistum yðrum, ok skal taka gripi þá 
alla er beztir eru.“ Þeir gjörðu svá.  Urðar- 
köttr var mikilvirkr, svá hann hljóp aptr ok 
fram eptir skipinu, ok valdi þat af öllu sem 
honum þótti bezt, ok bar út í skútuna svá 
sem hún mátti við taka. Síðan þeir váru 
búnir reru þeir brott, ok halda heim sömu leið 
þar til er þeir komu á Eyri. Gengr Ásbjörn 
móti þeim ok fagnar þeim vel. Þótti þetta 
hafa orðit hin mesta gæfuferð, ok lætr þeim 
veita hjálpir ok skipar þeim á bæi. Finnbogi 
fór á Eyri ok 2 menn aðrir. Sat Urðarköttr 
dag ok nótt at næra þá. Er þat sagt, at all- 
ir menn deyja þeir er á skipinu váru nema 
Finnbogi, hann hresstist, ok er hinn vænsti 
maðr, bæði mikill ok sterkr; hann átti ágæt 
vápn, sverð ok skjöld, hjálm ok brynju; var 
hann stýrimaðr ok átti at taka íð allt! eptir 
háseta. Er hann þar um vetrinn vel haldinn. 
Urðarköttr var honum fylgisamr. Þeir selja varn- 
aðinn um Flateyjardal ok norðr um Kinn,; líðr af 
vetrinn ok verðr ekki fleira til nýlundu á þeim 
missarum. 


3) allan arf. 

9. Rafn hét maðr, hann var ungr maðr 
ok frændi Ásbjarnar: hann var frárr mjök. 
Hann kom aldregi á hest, hvert sem hann fór. 
Þat er sagt, at þeir Finnbogi ok Urðarköttr 
ráðast heiman um várit, ok ætluðu at heimta 
saman skuldir þeirra norðr um dali, ok riðu 
þeir tveir, en Rafn litli hljóp fyrir. Ríða þeir 
til Ljósavatns um kveldit; tekr Þorgeirr við 
þeim báðum höndum, ok býðr þeim þar at 
vera svá lengi sem þeir vildi. Þeir töluðu 
margt ok váru glaðir ok vel kátir. Sá Þorgeirr, 
at Finnbogi var hinn ágætasti maðr at öllu 
ok vel skapaðr. Ok um daginn eptir verða 
þeir síðbúnir, ok ríðr Þorgeirr á leið með 
þeim ofan með Djúpá, ok ríða þeir fram í 
Fell um kveldit; þar bjó þá Drauma - Finni 
son Þorgeirs; var hann spakr maðr ok vitr, 
hann var eigi sammæddr við aðra sonu Þor- 
geirs; hann var finnskr at móður kyni, ok hét 
Leikný móðir hans. Hann tók harla vel við 
þeim; marga hluti tala þeir spakliga. Um 
morguninn bað Finnbogi þá ríða snimma, 
„skulu vör þá dveljast hér hjá yðr, er vör 
förum aptr,“ því mér virðist Finnr vitr maðr. 
„Lítill kostr er nú við yðr at taka,“ segir 
Finni, „en þó mun minni er þér farit aptr.“ 
Síðan riðu þeir út frá Felli; ok er þeir hafa 
skammt riðit, mælti Finnbogi: „Næsta gjör- 
ist mér kynligt.“  Urðarköttr sá til hans, ok 
mælti: „„Stígum af baki, því at ek sð, at þú 
ert fölr mjök, ok má vera þá at af þör hafi.“ 


Þeir gjörðu svá, lötu hestana taka niðr; ok. 

er stund leið, bað Finnbogi þá ríða, ok kvað 
af sér hefja; ríða út á fellit, ok koma undir 
einn stein mikinn. Þá mælti Finnbogi: „Her 
munu vér við nema, ok má vera, at hér 
gjörist nokkut til tíðinda í várri ferð.“  Stíga 
af baki, ok skjóta tjaldi af steininum fram; 
sest Urðarköttr undir höfuð honum. Þá mælti 
Finnbogi: „Þat er líkast at til eins dragi um 
oss félaga, at engi várr komist með lífi til 
Noregs; en þér Urðarköttr hefir vel farizt til 
mín ok allra vár. — Mundu þat sumir menn 
mæla í mínu landi, at þik hefði happ hent í 
þessum fundi; með því ek vinnumst eigi til 
þér at launa, þá skal eigi af draga þat er til er. 
Hér eru vápn. þau, er faðir minn gaf mér; 
vænti ek, þótt þú komir til Noregs eðr á önn- 
ur lönd nálæg, færðu eigi betri. Nú vil ek 
þau gefa þör ok þar með fé þat, er þú hafð- 
ir af skipinu, þat er ek átta, ok þat er ek 
tók af hásetum at lögum. Þá vil ek gefa þér 
nafn mitt; ok er ek ekki spámaðr, en þó get 
ek, at þitt nafn sé uppi meðan veröldin er 
byggð, má mör þat mest sæmd ok mínum 
frændum, at svá ágætr maðr taki nafn eptir 
mik, sem ek skal ætla at þú verðir, með því 
at mör verðr lítit líf ætlat.“ Hann þakkaði 
honum vel þessa gjöf. Eigi sat hann lengi yfir 
honum áðr hann dó. Finfbogi sendi Rafn til. 
Fells; kemr Finnr þar, ok grófu hann niðr 
undir steininum, ok er hann síðan kallaðr 
Finnbogasteinn. Síðan fóru þeir heim í Fell. 
„Kvað Finnr farit hafa eptir getu sinni „Sá 
rá 9 

ek þat, þó at maðrinn væri vænn ok vel mennt- 
aðr, at hann var nú feigr.“ Er Finnbogi þar 
með Finni frænda sínum nokkurar nætr. Síð- 
an ríða þeir upp til Ljósavatns, ok sögðu Þor- 
geiri frænda sínum tíðindin, ok hverja sæmd 
hann hafði fengit. Varð Þorgeirr þessu harla 
feginn. Hann kvaðst fyrir löngu hafa honum 
spáð, at hann mundi afbragð annara manna 
verða. Sitja þeir frændr nú harla glaðir ok 
vel kátir. Löt Þorgeirr nú heimta saman fð 
þat er hann átti. Síðan riðu þeir á Eyri all- 
ir samt. Kann þá maðr manni at segja, hverr 
afburðarmaðr hann er annara manna. Þykkir 
þeim Ásbirni ok Þorgerði nú gott til at frétta, 
því at honum vill nú flest til virðingar ok 
sæmdar.  Ríðr Þorgeirr heim, en Finnbogi sitr 
heima með föður sínum á Eyri, ok vel haldinn. 

10. Þat sama sumar kom skip af hafi. 
Því skipi stýrði sá maðr, er Bárðr höt, vík- 
verskr at kyni; þetta skip kom á Knarareyri. 
Bárðr stýrimaðr fór til Ljósavatns, ok þá vist 
með Þorgeiri goða. Þenna tíma röð Hákon 
jarl fyrir Noregi, var þá virðing hans sem 
mest ok ríki. Þenna vetr var Bárðr á vist 
með Þorgeiri. Finnbogi var þar jafnan, því 
at Írændsemi þeirra var hin bezta. Um várit 
sagði Finnbogi Þorgeiri frænda sínum, at hann 
vildi utan fara um sumarit með Bárði stýri- 
manni. Þorgeirr mælti: „Þó at oss þykki góð 
hérvist þín, frændi! þá man ekki tjá at telja 
þik, því at þat mun fyrir liggja. En þat hygg 
ek þik hafa af frændum þínum, at þeir hafa 


10. kap. Finnboga saga 19 


mjök orðit fyrir áleitni af mönnum ok öfund, 
en þó muntu þykkja hinn frægsti maðr hvar 
sem þú kemr. Síðan riðu þeir á Eyri, ok 
bera þetta upp fyrir Ásbirni. Hann kveðst 
gjarna vilja, at hann væri heima heldr hjá 
honum. „Ná af því at hann man ráða vilja 
ferðum sínum, þá vil ek eigi gjöra þetta móti 
honum heldr en annat.“ Þeir réðu honum far 
með Bárði stýrimanni; gjörðist bann stýrimaðr 
at hálfu skipinu. Þá er þeir váru búnir fluttu 
þeir Ásbjörn ok Þorgeirr til skips þat er Finn- 
bogi átti, hann hefir ekki mikit fé. Skiljast 
þeir nú með kærleikum miklum. Kippa þeir 
„ nú upp akkerum ok sigla í haf, en þá er þeir 
höfðu siglt nokkur dægr tekt af byri, ok gjörir 
á fyrir þeim hafvillur, ok vita þeir eigi hvar 
þeir fara. — Þar kemr, er haustar, ok stærir 
sjóinn, ok einn tíma ber þá úr hafi ok at landi, 
var þat síð dags. Þeir sáu ekki nema björg 
ok boða stóra, svá at brast í björgunum. Nú, 
með því at veðr stóð at landi harla mikit. 
keyrir þar at skipit ok brýtr í spán; týnast 
menn allir utan Finnbogi kemst einn á land 
með vápnum sínum ok húðfati; þar var for- 
lendi lítit, ok sör hann ekki nema björg ok 
hamra. — Hann gengr nú með björgum þeim 
nokkura hríð, ok þar at sem kljúfast björgin, 
ok þar föll ofan lækr í sjá, ok þar leitar 
hann upp, ok við færleik sinn kemst hann 
upp, ok var þá myrkt af nótt. Hvártki skorti 
frost nð vind, fraus at honum klæðin öll, þar 
var harla snæmikit; kastaði hann nú húðfat- 
PL 

fatinu á bak sér, ok gengr á land upp; oker 
hann hefir gengit um hríð, kennir hann eld=- 
daun ok litlu síðar kemr hann at bæ einum. 
Þat var mikill bær ok vegligr. Hann setti 
niðr húðfatit, ok gengr heim at dyrunum, ok 
heyrir hann þat, at margt manna cr inni, þeir 
sitja við elda; hann lýstr mikit högg á dyr-, 
in. „ Maðr tók til orða, ok bað, at einhverr 
sveina gengi til dyra; þeir kváðust eigi hirða, 
þótt svá berði allar nætr. Finnbogi laust ann- 
at högg, ok var þat sýnu meira; þessi bað 
þá ljúka upp -dyrum. Þeir kváðust þat eigi 
myndi gjöra, þó at tröll berði allar nætr. 
Hann sló höggit þriðja, ok svá hart, at öllum 
þrá við.  Búandi hljóp upp við, ok kvað þá 
eigi meðalmenni Í vera, er þeir vildu eigi til 
hurðar ganga, þó at menn kveddi. — „Man sá 
einn úti vera er betra mun inni þykkja í slíku 
sem nú er.“ Síðan tók hann exi í hönd str 
ok gekk til dyra. Hann heilsar gestinum ok 
frétti hann at nafni? Hann kvaðst Finnbogi 
heita, ok vera Ásbjarnarson, Íslenzkr maðr. 
Bóndi sagði: „Hve nær komtu hör til lands?“ 
Finnbogi segir: „Ek kom hör í kvöld.“ „Þú 
munt hafa haft harða landtöku,“ sagði Bóndi? 
Finnbogi kvað þbrotit skipit, „en týndust menn 
allir ok fð, en ek kom einn á land, eðr hvar 
hefir oss at landi borit?“ Bóndi sagði: „Yðr 
hefir borit at Noregi heldr norðarla við Há- 
logaland, en sá bær þú ert at kominn heitir á 
Grenmó.“ Þá frétti Finnbogi: „Hvat: heitir 


1) getgáta Í, með alvinni. 

bóndi sjá?“ Hann segir: „Ek heiti Bárðr.“ 
„Ertu hér formaðr á Hálogalandi?“ Hann 
kvað svá vera. Þá spurði bóndi: „Hversu gam- 
all maðr ertu Finnbogi?“ „Ek em nú13 (16?) 
vetra“ Bóndi mælti þá: „Engan hefi ek sét 
slíkan 16 vetra gamlan, ok vera mun þér fleira 
vel gefit en vöxtr ok vænleikr, eðr er hann 
Íslenzkr faðir þinn?“ „Nei,“ sagði Finnbogi, 
„hann er héðan af Hálogalandi ættaðr.“ Bóndi 
segir: „Ertu son Ásbjarnar Gunnbjarnarsonar, 
detti-áss?“ „Þat er satt,“ kvað hann. Bóndi 
segir: „Þaðan er mör úlís ván sem ek eyr- 
un st, er þat þó ráð at ganga inn, ok vera 
hér í nótt.“ Finnbogi gjörði svá; var tekit 
við vápnum hans ok klæðum, ok váru honum 
fengin þurr klæði; var allt fólk við hann vel 
kátt. Um morgininn var Bárðr snemma á fót- 
um, ok vakti Finnboga upp, „er þat sýnna at 
Ít sé upp rekit nokkut.“ Finnbogi stóð upp, 
ok gengu til sjáfar, ok var sem Bárðr gat, at 
mestr þorri var á land rekinn fjárins; lét Bárðr 
allt heimfæra, ok svá at duga sem hana ætti 
sjálfr, ok var þat stórmikit fé. Bárör bauð 
Finnboga þar at vera svá legi hann vill, var 
hann þar um vetrinn, sat í góðu haldi, at eigi 
vantaði. Bárðr veitti honum harla vel. Þar 
var mannmargt ok hin mesta gleði. Finnbogi 
var góðr af fénu, enda skorti þá ekki til, með 
því hann var stýrimaðr ok tók fé allt eptir 
skipara sína, sem þá váru lög til í þann tíma. 
11. Sá nýlunda varð þann vetr á Háloga- 
landi sem opt kann verða, at björn einn gekk 


a 

þar úr hýði ok drap niðr fé manna, ok eigi 
gjörði hann annarstaðar meira at en á Grenntó ; 
ok svá kemr, at Bárðr stefnir þing, ok gjörir 
björninn sekan, ok leggr fe til höfuðs hou- 
um; ok eptir þat gjöra menn til hans jafnan, 
ok verðr hann eigi unninn, ok gjörist illr viðr- 
eignar, drepr hann bæði menn ok fé. Þat er 
sagt, at Bárðr bóndi átti sætr, ok var langt 
miðli bæjar ok sætrs, lét hann þar geyma 
um vetrum fjár síns, var honum því skaða- 
samt at björninn lá þarjafnan, ok þorðu menn 
aldri at ganga til fjárirs utan fjöldi manns 
færi. Eitthvert kvöld talaði Bárðr við sína 
menn, at þeir skyldi búast móti birninum hverr 
eptir sínum föngum, því at at morgin skulu 
vér fara at birninum. Sumir skeptu exar, en 
sumir spjót, ok búa allt þat, er þeim mætti 
at gagni verða. — Um morguninn váru menn 
snemma á fótum ok hverr piltrinn með sínu 


vápni. Nú er at segja frá Finnboga áðr um, 


kvöldit, þá er menn váru í svefni, sténdr hann 
upp, ok tekr vápn sín, gengr hann út á spor 
þan, er liggja til sætranna; þat var bragð hans 
at hann gekk öfigr, ok hendi sporin allt þar 
til hann kemr til sætranna. Hann sér hvar björu- 
iun liggr, ok hefir drepit sauð undir sik, ok 
sýgr úr blóðit. Þá mælti Finnbogi: „Stattu 
upp bessi, ok ráð heldr móti mér, er þat heldr 
til nokkurs en liggja á sauðarslitri þessu.“ 
Bessi settist upp ok leit til hans, ok kastar 


ser niðr. Finnbogi mælti: „Ef þér þykki ek. 


ofmjök vápnaðr móti þér, þá skal ek at því 

gjöra.“ Tekr af sér hjálminn en setr niðr. 
skjöldinn, ok mælti: „Stattu nú upp, ef þú þor- 
ir.“ Bessi settist upp ok skók höfuðit, lagð- 
ist niðr aptr síðan. Finnbogi mælti: „Þat 
skil ek, at þú villt, at vit seim jafnbúnir.“ 
Kastar síðan sverðinu frá sér, ok mælti: „Svá 
skal vera sem þú villt, ok stattu nú upp, ef 
þú hefir þat hjarta sem líkligt væri, heldr en 
þess kvikindis sem ragast er. Bessi stóð upp 
ok bisti sik, ok gjörist mjök úfrýnligr, hljóp 
at Finnboga, ok færir upp hramminn, ok ætl- 
ar at ljósta hann með, ok í því er hann hefr 
sik upp, hleypr Finnbogi undir hann framan. 

eir gangast at lengi, ok gengr upp fyrir þeim 
flest þat, er fyrir þeirra fótagangi varð; traðk- 
it varð mikit, ok varð sú endalykt at hann 
gengr björninn á bak aptr, ok braut í sundr 
hrygginn í honum, ok býr um hann sem áðr. 
Síðan tók haun vápn sín ok gekk heim eptir 
þat, ok er mjök stirðr, leggst niðr í sæng sína, 
ok lætr sem hann hafi sofit. Litlu síðar tók 
tók Bárðr á fótum honum, ok var þá ferðar 
búinn sem fyrr var frá sagt, hann frétti, ef 
Finnbogi vildi fara með honum? Hann kvaðst 
þat gjarnan vilja. Síðan fóru þeir ok komu 
til sætranna, sjá þeir, at björninn liggr þar ok 
hefir sauð undir. Þá bauð Bárðr förunautum 
sínum at vinna til fjár, ok ganga at birnin- 
um. Þat vildi engi þeirra ok eigi nær koma, 
því at þeir hopuðu skjótt. Bárðr mælti: „Þat 
veit ek eigi með hverjum hætti er um björn- 
inn, því at ek sð hann ekki hrærast; með því“ 

at ek gjörði hann sekjan, þá er þat makligt 
at ek gangi fyrstr at honum. Síðan snarar 
hann fram djarfliga; síðan sér hann at biörn- 
inn er dauðr, þá þyrpast þeir at, ok skorti 
þá eigi atgang. Bárðr sá hvergi særðan björn- 
inn, leitar nú at ok finnr brotinn hrygginn í 
honum. Bárðr mælti: „Þetta er fáheyrt bragð 
eðr verk, ok hefir engi háleyskur maðr þetta 
gjört, ok muntu Finnbogi hafa þetta unnit. 
Finnbogi svarar, ok biðr hann hafa þat fyrir 
satt er hann vill: „Ek þykjumst þat vita seg- 
ir Bárður, eðr hversu fórstu at?“ Finnbogi 
sagði: „Þat skiptir öngu, eigi muntu svá 
vinna né þinn sonr.“  'Bárðr kvað eigi auð- 
fengna menn til slíks verks; „nú skal ek heimta 
þetta fð saman sem ek eigi sjálfr handa þér.“ 
Síðan flógu þeir björninn, ok fóru heim ept- 
ir þat. — Líðr nú vetrinn ok verðr engi ný- 
lunda önnur. Bárðr veitti Finnboga hvern 
dag öðrum betr. Ok þá váraði gjörðust sigl- 
ingar miklar fyrir Hálogalandi bæði norðr ok 
suðr. — Finnbogi tók þat í vanda sinn hvern 
dag er hann var mettr, gekk ofan á björgin, 
ok sat þar hvern dag ok horfði á sigling 
manna, þótti þat gaman at sjá fögr skip á 
margan hátt. 

12. Þat var ejnn dag at Finnbogi gekk 
fram á björgin, hann sá at einn maðr reri 
sunnan með landi á skútu mikilli, hann var 
mikill maðr ok greppligr; hann var á rauð= 
um skarlatskýrtli, ok digrt silfrbelti hafði hann 
"um sik; með slegnu hári, var þat bæði mikit 

ok fagrt ok lá niðr á herðum honum. > Svá 
reri hann handstinnan, at honum þótti fljúga 
fram skútan; ok hann kallar á hann; þá reri 
hann nær þegar. Finnbogi spurði, hvat hann 
héti? Hann gaf upp róðrinn, ok sagði hon- 
um, at hann héti Álfr ok kallaðr aptrkemba. 
„Hvaðan ertu?“ segir Finnbogi. — Álfr sagði 
höfútif at hann röði fyrir ey þeirri er Sand- 
ey heitir; „ok em ek mægðr við jarlinn; á ek 
Ingibjörgu systurdóttur hans; nú skal eigi fleir- 
um orðum á glæ kasta, svá at ek hafa ekki í mót. 
Hverr er sá maðr, er svá er spurull?“  Finn- 
bogi sagði til sín ok föður síns. Álfr segir: 
„Hefir þú drepit hýðbjörninn þeirra Háleygj- 
anna?“ Hann kvað þat satt. —Álfr fréttir: 
„Hversu fórstu at því?“ Finnbogi segir: „Engu 
skiptir þik þat, því at eigi mantu svá drepað 
Álfr mælti: „Hverr Ásbjörn er faðir þinn?“ 
Finnbogi segir: Hann er Gunnbjarnarson nor- 
rænn maðr at kyni.“  Álfr spurði, hvárt hann 
væri detti-ás kallaðr? Finnbogi kvað þat 
satt vera. „Þá er eigi kynligt, þótt þú látir 
likebarkiigas eðr hversu gamall maðr ertu?“ 
Finnbogi segir: „Ek em 17 vetra.“ Álfr * 
mælti: „Vertu eigi annarra 17 vetra jafn- 
mikill ok sterkr sem þú ert.“ Finnbogi seg- 
ir: „Þat er sem verðr til þó, enda muntu 
dauðr áðr, eðr hvert skal fara?“ Hann sagði 
at hann skyldi norðr á Mörk ok heimta skatt. 
Finnbogi frétti: „Hví hann færi einn samt: 
„Ekki þarf ek fleiri menn til þessa.“  Finn- 
-hogi mælti: „Nær skaltu norðan ?%“ „Álft séu= 


„É 

ir: „Þat skal á hálfsmánaðar fresti eðr því 
nær.“ — „Villtu flytja mik,“ segir Finnbogi, 
„norðan héðan, þá er þú ferr aptr?“ Álír 
segir: „Svá lízt mör á þik sem þú megir vel 
róa svá undir þér sjálfr, ok man ek við þör 
taka þá er ek fer norðan; eðr hvat villtu suðr 
Í land?“ Finnbogi segir: „Ek vil finna Há- 
kon jarl; fór ek því af Íslandi.“ Álfr mælti: 
„Þú munt fara sæmdarför; muntu vera íþrótta- 
maðr mikill sem þú átt kyn til, munu vit 
skilja nú at sinni.“ Bað hann Finnboga vel 
fara, ok hvárr annan. Fór Álfr norðr með landi, 
en Finnbogi gekk heim, ok sagði Bárði við- 
ræðu þeirra, svá þat, er hann ætlaði suðr með 
honum.  Bárðr kvað hann þat eigi mundu 
ráðit hafa, ef hann hefði vitat; uggi ek at 
illa takist til, því Álfr er hinn svekt maðr ok 
hinn Ótrúasti dugir honum þat, er hann er 
mægðr við jarlinn ok er hirðmaðr hans, verða 
menn af því at þola honum margan újafnað. 
Finnbogi kvað vel duga mundu; skalta Bárðr 
annast fé mitt, ok sjá fyrir slíkt sem þú villt. 
Líðr þar til er Álfs var norðan ván. 

13. Á þeim degi sem Álfr hafði sagt at 
hann mundi norðan koma, bjó Finnbogi sik 
af Grenmó. Hann hafði með sör húðfat sitt, 
ok þá gripi sem honum þotti nauðsynlegast 
þurfa. Þeir höfðu skamma stund beðit áðr 
Álfr reri norðan, var skútan mjök sett. Álfr 
endir vel orð síni ok stingr þar stafni at; 
þeir kvöddust vel. "Síðan gekk Finnbogi út á 
skútuna, ok þótti Álfi niðr ganga við SKÓR 


Eg 

ok mælti: „Þat sé ek á húðfati þínu, at eigi 
man þér silfríátt verða til lukkunnar, þá er 
þú kemr til Hákonar jarls.“ Eptir þat skilja 
þeir Finnbogi ok Bárðr með blíðu; en þeir 
Álfr halda suðr með landi svá sem gengr, ok 
er Álfr hafði róit um hríð, bað hann Finnboga 
róa; hann gjörði svá. Álfr sat ok stýrði. 
Finnboni reri svá, at Álfi þótti eigi kyrr standa 
skútan, þá er hani reri. Þeir töluðust margt 
við.  Frötti Finnbogi hvárt þeim mundi heim 
ganga Í Sandey um kveldit? Álír segir: „Hör 
er ey miðli, ok em ek vanr at vera þar um 
nótt, þá er ek fer norðan, en þá kem ek 
heim annan morgin til dagverðardrykkju.“ Finn- 
bogi segir: „Hversu skjótt skal suðr með 
skattinn 2 Álfr segir: „Ek mun dveljast heima 
um hríð.“ Síðan koma. þeir í eyna, ok var þar 
hellir mikill fyrir ofan malarkambinn. — Álfr 
mælti: „Nú skulu vit gjöra okkr fyrir sem 
minnst ok bera ekki af skútunni; skaltu ganga 
at framstafni en ek at skut, ok berum svá 
upp í hellinn skútuna; svá gjörðu þeir, ok 
bjuggu vel um.. Eptir þat skiptu þeir verk- 
„um með sér. Finnbogi sló upp eld, en Álfr 
tók vatn. Finnboga gekk seint at gjöra eld- 
inn, ok loga illa skíðin, ber hann á eldinn 
mikit, ok blés at fast; þá heyrir hann hvin 
upp yfir sik; þá slöngdi hann sér af út öðru- 
megin hjá eldinum, var Álfr þar kominn, ck 
ætlaði skjótt um at ráða við Finnboga. Hann 
hljóp upp ok undir Álf, var hann afrenndr at: 
alli; gangast þeir at lengi, tekr þá eldrinn at 

brenna, ok sér hann um allan hellinn. Finn- 
bogi sör hvar einn steinn var Í innanverðum 
hellinum, hann var hvass ofan sem egg; þar 
vildi Álfr Íæra hann at. Finnbogi forðast þat 
ekki; ok er þeir komu at steininum, hleypr 
Finnbogi yfir upp ok kippir at sör við með 
afli, ok brýtr bringubein hans á steininum, ok 
lætr Álfr þar lífinu með úsæmd sem Ísrín 
var verðr. 

14. Síðan bjóst Finnbogi þar um, ok svaf 
af nóttina við góðar náðir. Um morgininn 
gjörir hann þat ráð at hrinda fram skútunni; 
tekr vápn sín. Síðan heldr hann skútunni 
suðr með landi slíkt sem ganga mátti; eigi 
létti hann fyrr en hann kom í Sandey snemma 
morgins. Ok er hann kemr til Sandeyjar, 
ganga menn Í móti honum, því at þeir kenndu 
skipit, ok ætluðu at Álfar mundi á vera. 
Finnbogi gekk upp í móti þeim; þeir heils- 
uðu honum vel, ok spurðu hann tíðinda? Hann 
kveðst engi kunna at sega. Finnbogi spyrr, 
hvar Ingibjörg væri? Þeir sögðu at hún væri 
í skemmu; hann bað þá fylgja sér þangat; ok 
er hann kom þangat, heilsaði hún honum ok 
spurði hverr hann væri? Hann nefndi sik ok 
föður sinn; hún spurði, hvárt hann hefði á Há- 
logalandi drepit björninn? Hann kvað svá 
vera. — Hún mælti: Hversu fórstu at bana 
honum?“ Finnbogi segir: Engu skiptir þik 
þat, eigi mun þinn son svá:drepa.“ Ingibjörg 
mælti: „Var Ásbjörn detti-ás faðir þinn? 
Hann kvað svá vera. Hún mælti svá: „Eigi er 


# 

kynligt at þá sért ágætr maðr, eðr með hverj= 
um fórstu norðan?“ Hann segir: „Ek fór með 
Alfi norðan, bónda þínum“. „Hvar skildust þit ?“ 
„Hör norðr“, segir hann í ey þeirri, at hann 
er vanr at vera, þá er hann ferr hér á millis 
nennti hann eigi at róa hegat, ok ætlar hann 
þegar á fund Hákonar jarls. Hann sendi mik 
eptir Ragnhildi, dóttur sinni, ok þat með til 
jarteikna, at hún hefði þess opt beðit ok aldri 
lyrr fengit, en nú kvað hann hana fara skyldu.“ 
Hún segir: „Veit ek at þetta er satt, en þó 
þykki mör þat undarligt, at hann hefir sent 
úkunnan mann slíks erindis. Nú skaltu eta 
ok drekka, síðan skaltu vita þitt erindi.“ Hann 
gjörir svá. Ingibjörg fór til tals við dóttur 
sína, ok frétti, ef hún vildi fara með þessum 
manni. Hún bað hana ráða. Síðan bjó hún 
hana sem hún kunni best, ok bar á húna gull 
ok silfur ok alla hina beztu gripi þá er hún 
átti til; ok er þau váru búin, fylgir Ingi- 
biörg þeim til skips; tók Finnbogi Ragnhildi 
í fang sér ok bar hana út á skútuna en hann 
settist til ára. Þá mælti Ingibjörg: „Þótt þú 
hafir, Finnbogi! farit með fiærð ok högóma þá 
vara þik at þú gjörir ekki meyjunni til miska, 
en þótt þú gjörir annat illa eðr hafir gjört, þá 
r þér þetta skjótast til dauða“ Hann reri 

á brott. Þá mælti Ragnhildur: „Með hverj- 
um hætti er Finnbogi um sögu þína? Hversu 
skildu þit faðir minn?“ Hann segir: „vá 
skildu vit, at hann er dauðr“. Hún mælti 
„þá: „Nú þarf eigi at spyrja fleira, flyt mik 

aptr til eyjar minnar, ok mun sá grænstr,. Finn- 
bogi sagði:. „Því tók ek þik á brott, at þú 
skalt með mör fara., Þá tók mærin at gráta. 
Finnbogi mælti: Vertu kát, því at ekki skal ek 
níðast á þér, verðr sem má um mína Íram- 
ferð aðra.“ — Síðan koma þau til eyjarinnar 
fram fyrir hellinn, ok bar hann út á skip fö 
þat er þar var eptir orðit. — Nú tekr mærin 
at gleðjast. Síðan hann var búinn reri hann 
suðr með landi, ok þegar hann kemr til hafn- 
ar, skortir hann eigi menn til þess er hann vill, 
gefr hann fé til tveggja handa; Eigi léttir 
hann fyrr sinni ferð en hann kemr á Hlaðir 
þar sem jarl réð fyrir. Gekk Finnbogi þegar 
upp í bæinn með Ragnhildi, til herbergis 
þeirra systurdætra jarls, Úlfhildar ok Ingibjarg- 
ar. Þar var tekit við henni báðum höndum. 
Þær spurðu hverr sá var, er svá mikit afbragð 
var annarra manna? Finnbogi sagði til sín. 
Þær mæltu: „Mikinn trúnað hefir Álfr lagt undir 
þik, er hann hefir fengit dóttur sína þér í hendr, 
enda muntu ágætr maðr vera.“ Finnbogi 
mælti: „„Gjörit svá til meyjarinnar sem hann 
hafi mér allvel trúat.“ Síðan bað hann þær 
vel lifa. Þær mæltu, at hann skyldi svá fara. 
Finnbogi leigði sér skemmu, og bar þar inn í 
þat er óháin átti, hann hélt margt manna með 
sör. 

15. Einhvern dag gekk Finnbogi fyrir jarl 
ok kvaddi hann vel. Hann tók kveðju hans, ok 
spurði: „Hverr sá maðr væri hinn mikli ok hinn 
vænligi?“ Finnbogi heiti ek,“ segir, hann „ok 

em ek son Ásbjarnar, detti - áss, er margir menn 
kannast hér við í Noregi, en móður-kyn mitt er 
út á Íslandi, en Þorgeirr Ljósvetninga goði er 
móðurbróðir minn.“ Jarl mælti: „Fullvel ertu 
ættaðr. Eru mér kunnir frændr þínir, ok eru 
eigi hvers manns makar við at eiga, eða vartu 
á Hálogalandi í vetr?“ Hann kvað svá vera. 
„Deyddir þú björninn?“ Hann kvað þat satt 
vera. „Hversu fórtu at því vápnlaust?“ seg- 
ir jarl “ „Eigi varðar yðr þat; en eigi munu 
þér bana svá öðrum birni.“ Jarl frétti: „Með 
hverjum fórtu norðan?“ Finnbogi segir: „Ek 
„fór norðan með Álfi aptrkembu * mági yðrum. 
Jarl mælti: „Hvar skildust þit?“ Finnbogi segir: 
„Hann var áptir í eyju einni.“ „Hví var hann 
þar eptir ?“ segir jarl. „Ek vá hann,“ segir 
Finnbogi. Jarl setti rauðan sem blóð, ok mælti : 
„Hví vartu svá údauðahræddr eptir slík stór- 
virki, at þú fórt á minn fund?  Eðr vissir þú 
eigi þat, at engi maðr var mör kærri í land= 
inu en Álfr mágr minn ok hirðmaðr?“ „Því 
drap ek hann,“ segir Finnbogi, „at mör þótta 
nógar sakir, því hann vildi deyða mik; en ek 
vissa þat, at eigi lagði verri maðr linda at sér, 
í Norvegi en Álfr var. Nú fór ek á yðvarn 
fund af því at ek vilda bjóða mik til fylgd- 
ar ok framgöngu í stað Álfs, utan níðings- 
verk þau, er hann sparaði ekki at gjöra, vil 
ek engi vinna, en framgöngu ok drengiliga 
vörn ætla ek jafnbjóða yðrum mönnum flestum.“ 
Hákon jarl mælti: „Þat munu flestir menn 
mæla at mör sð mislagðar hendr, ef þú kemst. 

með lífi brott frá mér eðr klaklaust, en þó 
látum vör marga fá harðindi, þó at lítit vinni 
til eðr nær ekki; en þó at Álfr væri újafn- 
aðarmaðr ok illmenni kallaðr af sumum mönn- 
um, þá skaltu þat vita, at engi maðr í landinu 
var meir við mitt skap en hann, ok mör llík- 
ari um alla hluti en hann var.“ Finnbogi 
mælti: „Ekki skal yðr leyna því, at ek hefi 
tiltekit; ek tók brott úr Sandey Ragnhildi Álís- 
dóttur frændkonu yðra. ok er hún hör komin 
á yðvart vald.“ Jarl mælti: „Eigi hefi ek stt 
eðr heyrt jafndjarfan mann þér, er þar ann- 
athvárt, at þú ert fól, eðr þú þykkist eiga meira 
undir þér en oss varir; nú þykki mör þér of- 
gott at deyja svá skjótt, skulu vér hafa gam- 
an ok skemmtan at! reyna þik í smáleikum, 
ok verð þú á burtu ok lát mik eigi sjá þik 
fyrr en ek sendi eptir þér.“ — Síðan gekk 
Finnbogi út til herbergis síns, lét taka sér 
drykk, ok hélt sik glaðan vel ok sína menn. 
16. Þat var einn tíma at jarl blös til 
herþings, ok lét hann bera út stól sinn á 
miðjan völl. Siðan lét hann kalla Finnboga 
til sín; ok er hann kom þar, þá mælti jarl: 
„Hér er, Finnbogi! piltr einn, er þú skalt 
glýma við, þarftu ekki at hlífast við, því at 
ekki skal hann hlífa þér.“ — Finnbogi sá hjá 
stólinum hvar stóð einn blámaðr, ok þóttist 
hann.eigi hafa sét leiðiligra mann. Síðan 
bjuggust. þeir til fangs, ok varð sá atgangr 
bæði „harðr ok langr; þóttist Finnbogi þat sjá, at: 
þessi var magnaðr ekki lítt. Steinn stóð á 

vellinum harla mikill, ok þar vildi hann færa 
Finnboga at; hann lét þá berast at steininum; 
ok er þeir komu at, þá snarast Finnbogi frá, 
ok gengr hann á bak aptr blámanninn, ok setr 
hrygg hans á steininn, ok brýtr í sundr. Þá 
mælti jarl: „Þat muntu ætla Finnbogi at verða 
skaðsamr mínum mönnum.“ Finnbogi segir: 
„Pat ætla ek, herra! at fleiri kalli þetta tröll en 
mann.“ Jarl bað hann brottu verða, „ok kom 
eigi á minn fund fyrr en ek sendi orð eptir 
þér.“ Finnbogi fór brott, ok hölt sik vel ok 
stórmannliga; hafði aldri færri menn með sér 
til þjónustu en 12; var ok engi sá maðr í hirð 
jarls, at eigi þægi góða gjöf af honum; varð 
hann af þessu víðfrægr ok vinsæll; hafði hann 
af höndum greitt fð þat, er Álfr hafði með 
farit ok norðan flutt; var jarli sagt, at þat 
væri vel af höndum greitt ok meira en vandi 
var á. Jarl fann Ragnhildi frændkonu sína, 
ok fagnaði henni vel, ok spurði hana, hvárt 
Finnbogi hefði gjört vel til hennar. Hún sagði, 
at Finnbogi hefði þat vel gjört við hana sem 
mestu varðaði. Báðar frændkonur jarls, Ingi- 
björg ok Ragnhildr, báðu Finnboga griða ok 
friðar; þær sögðu þat höfðingligt bragð at gefa 
honum líf þótt hann hefðiilla gjört, Jarl var 
hinn reiðasti við þeirra meðalgöngu, ók var 
eigi hægt at fýsa hann vel at gjöra, þá er 
hann var ráðinn í illa at gjöra; líða nú nokk- 
urar vikr þaðan frá er þau höfðu viðtalazt. 
17. Einn tíma lét jarl kalla Finnboga til 
sín; ok er hann kom fyrir jarl, þá mælti jarl: 

„Eigi skaltu fleirum mönnum eyða fyrir mör; 
nú skaltu reyna sund við alidýr mitt; þarf nú 
ekki at leyna þik því, at ek ætla, at dýr þetta 
skyli deyða þik; en ef svá úlíkliga verðr, at 
þú vinnr yfir dýrit, þá man þér meira ætlat 
en flestum mönnum öðrum.“ Þetta þótti mönn= 
um hinn mesti mannskaði, ok hörmuðu þat 
bæði konur ok karlar. Björninn var bæði mik- 
ill ok sterkr; hann kunni mannsmál. Jarl fór 
ofan til sjáfar með allri hirð sinni. Finnbogi 
býst nú til sunds, ok er hann leggst frá landi, 
bað jarl, at dýrit legðist eptir honum. Björn- 
inn lagðist niðr fyrir fætr honum, ok vildi eigi 
fara. — Jarl eggjaði dýrit, ok bað hann ekki 
hlífast við. Síðan lagðist hann eptir Finnboga. 
Þar mátti sjá langan leik ok harðan ok stór 
köf. — Þat fann Finnbogi, sem líkligt var, 
at hann þoldi ekki jafnlengi niðri í sem björn- 
inn; sör hann, at honum man eigi duga, ef 
hann verðr ráðlauss fyrir. Hann hafði einn 
- tygilkníf á hálsi sér, er móðir hans hafði gefit 
honum. Hún kvað sör þat minjagrip, ok 
bað hana svá til geyma sem hamingja muni 
fylgja. Ok einn tíma, er þeir váru niðri báð- 
ir, þá tekr hann annarri hendi knífinn, en ann- 
arri tekr hann saman skinnit undir bæginu; 
stingr nú knífnum fyrir framan slíkt er hann 
má taka, lætr síðan hlaupa aptr skinnit yfir 
benina, blæðir þá inn, ok mæðir dýrit skjótt; 
ok svá verðr með öllu umfangi þeirra, at 
Finnbogi deyðir björninn.  Leikr hann þá á 
svá marga vega sem maðr má framast ok á 

flesta vega á sundi leika. Urðu allir menn 
þessu stórliga fegnir. Finnbogi fer þá til lands, 
ok gengr fyrir Hákon jarl, Hann mælti þá: 
„Hefir þú deyddan björninn ?“ Finnbogi kvað 
þat satt. Jarl mælti: „Mikill ertu fyrir þér 
ok úlíkr öllum mönnum þeim er komit hafa 
á mínum dögum af Íslandi. — Skal nú þat 
kunnigt gjöra fyrir öllum mönnum, at allar 
þær sakir, er þú hefir gjört við mik ok aðra 
menn í Noregi, skulu þér upp gefast, ok þat 
með, at engi skal slíka sæmdarferð hafa farit 
til mín sá er jafnmikit hefir afgjört. Kom 
nú í stað Álfs, ok ver mör hollr ok trúr, 
sem þú hefir áðr boðit.“ Finnbogi þakkar 
jarli vel þessi orð, ok allir menn urðu þessu 
stórliga mjök fegnir. Þeir sögðu þat sem var, 
at Í fám 17 vetra mundi slíkt mannkaup sem 
honum. Finnbogi gengr nú til hallarinnar með 
hirðinni. Hákoni jarli virðist hann vel, ok at 
jólum gjörðist hann hirðmaðr, ok er engi sá 
með jarli, at meira framgang hafi en Finnbogi; - 
er hann þar í góðu haldi um vetrinn með 
Hákoni jarli. 

18. Um várit eptir bar saman orðræðu 
þeirra jarls ok Finnboga. Jarl spurði, hvat 
hann vildi at hafast um sumarit? „Nú muntu 
vilja fara til Íslands; ferr yðr svá flestum, 
þegar þör komizt í gildi við höfðingja eðr í 
kærleika við þá, vili þér þegar á brott.“ 
Finnbogi segir, at honum væri ekki þat í skapi 
at skilja svá skjótt við Hákon jarl. Jarlinn 


segir: „„Meðr því, at þú ætlar með oss at. 


9# 

vera, hefi ek þér sendiför ætlat. Maðr heitir 
Bersi, ok ættaðr hér í Norvegi, hann var hirð- 
maðr minn ok kaupmaðr mikill. Svá bar til, 
at hann varð fyrir fjársköðum, ok týndi öllu 
sínu gózi; síðan bað hann mik ljá sér fé nokk- 
ut, ok ek léða honum 12 merkr brenndar. 
Eptir þat fór Bersi á brott, ok aldri hefir hann 
aptr komit síðan á 7 vetrum. Nú er mér 
sagt, at hann:sé kominn út í Grikkland, en 
þar ræðr fyrir konungr sá, er Jón heitir, ok 
ágætr höfðingi. Nú hefir Bersi gjörzt hirðmaðr 
Jóns konungs ok vel virðr; nú vil ek senda 
þik eptir fénu; vil ek nú hafa hálfu meira 
eðr höfuð hans ella. Nú þó at ek sé ríkr 
ok víðfrægr, þá em ek ekki vinsæll af höfð- 
ingjum í öðrum löndum, þykkir ek vera nokk- 
ut harðráðr ok helæti svikall*. Má ek eigi 
vita, hversu Jón konungr tekr þínu máli fyr- 
ir mínar:sakir. Veldu af mínum mönnum þá 
er þér þykkir líkast, ok bú at öllu þína ferð 
sem begt.“ Svá gjörði Finnbogi. Hann bjó 
skip sitt vel, ok valdi af liði jarls þat er hon- 
um þótti bezt til fallit; ok er hann var al- 
búinn, þá gekk hann fyrir jarl, ok mælti: 
„Einn er hlutr, er ek vil biðja yðr, herra! 
at þér létit Ragnhildi frændkonu yðra hér 
hjá yðr vera vel haldna, ok sendit hana 
eigi heim til Sandeyjar, ok eigi gipti þér hana. 
meðan þör fréttit mik á lífi.“ Jarl kvaðst því 


honum heita mundu; má vera at þú hafir þat: 


1) -Sakharðr við menn, $10. 

hugsat, þá er þú tókt hana brott úr Sandey. 
Jarl gaf honum gullhring þann er stóð mörk 
ok skykkju hinn bezta grip, ok væri þat tign- 
um manni sæmilig gjöf at þiggja. 

19. Síðan lét Finnbogi í haf, ok greiðist 
vel þeirra ferð, ok komu við Grikkland. Ferr 
Finnbogi hljóðliga, ok tekr sér herbergi skammt 
frá konungs atsetri.- Þeir hafa kaupstefnu við 
landsmenn. Grikkland var þá vel kristit. Finn- 
bogi frötti, at Bersi var með konungi vel hald- 
inn. Ok þat var einn dag, at: Finnbogi bjóst 
á konungs fund; tekr vápn sín, ok býst vel 
harla. Þeir ganga 12 saman fyrir konung. 
Finnbogi kvaddi konung; hann tók vel kveðju 
hans, ok spurði hverr hann væri. Finnbogi 
sagði til sín. — Hann kvaðst ættaðr í Noregi 
ok á Íslandi. Konungr mælti: „Þú ert stór- 
mannligr maðr ok munt vera mikilsháttar maðr 
á þínu landi, eðr á hvern trúir þú?“  Finn- 
bogi segir: „Ek trúi á sjálfan mik.“ Kon- 
ungr segir: „Hversu gamall maðr ertu?“ Finn- 
bogi segir: „Ek em nú 18 vetra gamall.“ 
Konungr mælti: „Svá lízt mör sem margir 
treysti á minna þeirra er á þann hátt trúa 
sem þú; eðr hvert er erindi þitt hingat ?“ 
Finnbogi segir: „Mik sendi jarl sá, er Há- 
kon heitir ok ræðr fyrir Noregi, er ek hirð- 


„ maðr hans; en hann á fé at þeim manni, er 


Bersi heitir ok er hirðmaðr yðvarr; segir hann 
konungi allan útveg þann sem á var.  Kon- 
ungr mælti: „Heyrt hefi ek getit Hákon= 
ar jarls, jafnan at illu en aldregi at góðu; 

hugði hann undarliga, at hann mundi fá þess 
manns höfuð er ek vildi halda; ok svá sem 
þat er Finnbogi, at þú hefir oss heimsótt um 
langan veg, en ert afbragð annara manna þeirra 
sem hér hafa komit norðan úr löndum á mín- 
um dögum, þá er nær at ek gjöra fyrir þín 
orð nokkurn útveg þann, er þör mætti vel líka; 
nú skulu þér hör í vetr vera, ok eigit frjáls- 
liga kaup við vára menn. Finnbogi þakkar 
konungi þessi orð, ok fór heim til síns her- 
bergis, eru þeir þar um vetrinn vel haldnir. 
20. Um várit gekk Finnbogi fyrir kon- 
ung; kveðst þá vildu vita sitt erindi. Jón 
konungr kvað svá vera skyldu. Síðan stefndi 
konungr þing, ok kom þar Bersi ok margt 
annarra manna. Þá mælti konungr: „áttu 
Bersi fé at gjalda Hákoni jarli?“ Hann kveðst 
eiga honum at gjalda 12 merkr brenndar ok 
ætla ek aldri at gjalda honum. Konungr 
segir: „Nú skal gjalda honum þegar í stað.“ 
Hlýtr Bersi nú at greiða föit, en konungr leggr 
til hálfu meira, ok fær Finnboga þat eigi síðr. 
Þá mælti konungr: „Þat skaltu vita Finnbogi 
ok þeir menn sem hör eru, at ek gjöri þetta 
fyrir þín orð; en þess vil ek þik biðja, at þú 
veitir oss þat, at vör sjáim nokkura aflraun 
þína, með því at ek veit, at þú.ert um fram 
aðra menn at afli búinn, ok taktu síðan við 
trú.“ Finnbogi mælti: „Þat vil ek heita þör, 
ef. þessi boðskapr kemr norðr í lönd, þá skulu 
fáir taka þann sið fyrr en ek, ok alla til eggja 
þá er á mín orð vilja hlýða.“ Konungr sat 


20.— 21. kap. Finnboga saga 39 


á stóli ok 12 menn hjá honum, 6 til hvárr- 
ar handar. — Finnbogi stóð fyrir konungi ok 
var ágætliga búinn, ok undruðust allir menn 
hans fegurð ok kurteisi. Finnbogi gekk at stól- 
inum ok hefr upp á öxl sér; ok gengr út úr 
mannhringnum, ok setr þar niðr stólinn á völl- 
inn. Allir undra þessa manns afi.  Kon- 
ungr gaf Finnboga gullhring, er stóð 10 aura, 
sverð ok skjöld, hina beztu gripi. „Hör með,“ 
segir konungr, „vil ek lengja nafn þitt, ok 
kalla þik Finnboga hinn ramma; er þat mín 

ætlan, at þitt nafn sé uppi mébani heimrinn er 
byggðr; skaltu vera fullkominn várr vin hvárt 
sem við finnumst nokkuru sinni eðr aldri höð- 
an frá.“ Eptir þat bjóst Finnbogi hinn rammi 
á brott með sínu föruneyti; skilja þeir kon- 
ungr hinir beztu vinir; léttir Finnbogi eigi fyrr 
sinni ferð en hann kemr heim í Norveg; tók 
jarl við honum forkunnliga vel, ok þótti hans 
ferð vorðit hafa hin bezta, fengit fé mikit ok 
sæmd af Grikklands konungi. Býðr nú jarl Finn- 
boga með sér at vera, ok setr hann hitnæsta 
str, ok virði engan mann fyrir hann fram; 
ok er nú kallaðr Finnbogi hinn rammi; hann 
er nú með jarli sumarit áfram Í góðu yfirlæti. 
21. Þat var einn tíma, at Finnbogi kom 

at máli við jarl, ok bað hann fara til Sand= 
eyjar at sætta þau Íngibjörgu, ok vil ek þat 
til skilja með atgöngu yðvarri, at ek fái Ragn- 
hildar dóttur hennar, en unna henni sæmdar 


fyrir dráp Álfs bónda hennar.  Jarljáði þessu - 
- blíðlega, ok sendi menn í Sandey til Ingi- 

bjargar, bað hana gjöra veizlu móti sér; en 
hún bað, at Finnbogi kæmi eigi til þeirrar 
samkundu, „því at ek má eigi sjá þann mann, 
er mör hefir slíka skapraun gjört sem hann.“ 
Jarl kvaðst á þat mundu hætta. Síðan bú- 
ast þeir jarl ok Finnbogi, ok fara til eyjar- 
innar með marga menn. En er þeir koma til 
eyjarinnar, þá var þar fyrir mannfjöldi mikill, 
ok búin hin bezta veizla. Þegar jarl fann 
Íngibjörgu frændkonu sína varð hann einn at 
ráða þeirra í milli, hvárt er henni þótti vel 
eðr illa. Finnbogi sendi eptir Bárði bónda á 
Grenmó; kemr hann þar með mikit fð, er Finn- 
bogi átti.  Gjörir jarl mikla fjársekt fyrir víg 
Álfs aptrkembu, ok hör eptir festir hann Finn- 
boga Ragnhildi frændkonu sína; skal þetta fé 
fylgja heiman Ragnhildi, ok lætr Ingibjörg 
sér þetta vel líka, með því maðrinn er hinn 
ágætasti, en hún sér fullan vilja jarls um 
þetta. — Taka nú at auka veizluna öll sam- 
an, ok er Ragnhildr á bekk sett með fjölda 
kvenna, ok eru menn nú glaðir (ok kátir. 
Eptir veizluna gaf Finnbogi jarli góðar gjafir, 
"ok Bárði á Grenmó gaf hann hinar beztu gjaf= 
ir, ok öllum ríkismönnum þeim, sem þar váru, 
gaf hann nokkura góða gjöf ok sæmiliga. Sitr 
Finnbogi nú eptir í Sandey, en jarl fór heim 
með liði sínu. Þau unnast mikit Finnbogi 
ok Ragnhildr. Fyrir jólum vetrinn fóru þau 
til jarls, ok þágu með honum veizlu um jól= 


in. En eptir jólin bjóst Finnbogi til heim= 


ferðar, ok er þau váru búin gekk jarl til strand= 

ar með þeim. Þá mælti Finnbogi: „Nú er svá 
með vexti, herra! at ek ætla út til Íslands í 
sumar ok vitja frænda minna ok föður míns 
ok annarra vina minna; hefir yðr vel farit til 
mín herra ok sæmiliga, mun ek yðr kalla hinn 
mesta höfðingja hvar sem ek kem.“ Jarl seg- 
ir: „Svá skaltu fara sem þú villt í mínu or- 
lofi; hefir hör eigi slíkr maðr komit at afli 
ok annarri atgjörfi ok kurteisi sem þú.“ Jarl 
gaf Finnboga skip með rá ok reiða ok harla 
fagrt, hann kvað hann eigi skyldu farþega 
annarra manna um Íslands haf, „slíkt erindi 
sem þú hefir hingat haft á minn fund.“ Finn-. 
bogi þakkaði honum með fögrum orðum alla 
þá sæmd, sem hann veitti honum. Skildu þeir 
með hinni mestu vináttu, ok þótti öllum mikils 
háttar, hversu jarl gjörði við þenna mann um 
fram alla aðra þá er með honum höfðu verit 
eðr til hans komit, eðr honum þjónat. Ferr 
hann nú til Sandeyjar ok sitr þar um vetr- 
inn í góðu yfirlæti. ; 

22. Um várit fór Finnbogi út til Íslands, 
ok skorti eigi fjárhlut góðan ok gripi ágæta; 
skiljast þau Ingibjörg hinir beztu vinir; héldu 
í haf, ok urðu vel reiðfara, ok komu skipi á 
Arnareyri1. Þat fréttist brátt, at Finnbogi var 
út kominn með hinni mestu sæmd, ok fengit hina 
ágætustu konu af Noregi; ríðr þá Ásbjörn fað- 
ir hans til skips ok Þorgeirr Ljósvetninga góði. 
Þar verðr hinn mesti fagnaðar fundr. Veitir 

„ Finnbogi frændum sínum ok vinum með kappi. 


' 4) Knarareyri 510. 

Síðan ríðr hann heim á Eyri, ok þangat lætr * 
hann flytja varning sinn. Hvert barn verðr 
honum stórliga fegit. Síðan sitr hann heima 
á Eyri með sæmd ok virðing í góðu yfirlæti. 
23. Um haustit bjóst Þorgeirr við veizlu 
virðuligri; þangat bauð hann Ásbirni ok Finn- 
boga ok fjölda manns. Þar var ágæt veizla; 
ok eptir veizluna gaf Þorgeirr stórmannligar 
gjafir. Hann gaf Finnboga frænda sínum stóð- 
- hross 5 saman fífilbleik at lit; þat var orð á, 
at sá væri hestr beztr í Norðlendinga fjórðungi. 
Ragnhildi gaf hann gullhring, er stóð mörk, 
belti ok skykkju góða, hina beztu gripi. Síð- 
an fóru menn heim frá veizlunni. Finnbogi 
lét reka hrossin á Flateyjardalsheiði. Maðr 
hét Uxi, hann bjó þar er heitir at Heiðarhús- 
um, hann var hit mesta kafarn * í skapi; hann 
var lítill ok vesalligr, hann átti dóttur Brett- 
ings bónda; þau áttu margt barna en lítit fé, 
var hann úvinsæll af öllum mönnum.  Finn- 
bogi sitr nú heima á Eyri, ok svá er sagt, 
at menn verða nokkut svá til áleitni við hann, 
ok eru mest at því synir Brettings ok frændr 
þeirra ok vinir. Þykkir þeim Finnbogi mikl- 
azt mikit af utanferð sinni; þótti þeim ná- 
liga engis manns getit nema Finnboga síðan 
hann kom út. Þat er sagt, at Finnbogi átti 
þat fátt í eigu sinni, at honum þætti meira 
um vert en stóðhrossin; gekk hann jafnan ok 
strauk hrossunum. Uxi kratt! jafnan um, 


1) kofurmenni 494, 3) vandaði 494. 

ok þótti hrossin ganga sér mjök at meini; var 
hann jafnan óðmáligr ok illmáligur, en Finnbogi 
gaf at því engan gaum. Ásbjörn átti hey 
mikil á heiðinni, ok lét aka heim á vetrum. 
24. Þat var einn tíma er þeir feðgar óku, 
á heiðinni, ok fór margt manna með þeim: 
ok er þeir koma á heiðina, þá gjörðu þeir 
hlössin.  Skjótt kemr Uxi þar, ok er stórorðr 
mjök við Finnboga; segir at hann mun atgjöra 
nokkut, ef hann geymir eigi betr stóðhross- 
anna. „Síðan fara þeir heimleiðis, ok ganga 
fyrir eykirnir, svá hverr sem búinn var. Finn- 
bogi var eptir ok Rafn litli hjá honum; gjörðu 
þeir hlassit. Rafn hinn litli bað Finnboga girða 
hlassit sem fastast. — Finnbogi bað hann þá 
undir drepa; hann kveðst eigi þá dul sér ætla. 
Síðan Rafn var búinn lét hann ganga ept- 
ir förunautum sínum. Finnboga dvelst eptir 
ok strýkr hrossum sínum, ok sker mön á hest- 
inum, ok eptir þat gengr hann heimleiðis; ok 
er hann kemr út frá Heiðarhúsum, sér hann 
hvar Uxi hleypr með tveggja handa exi eptir 
honum, ok höggr þegar til hans er hann kemr 
í höggfæri. Finnbogi snýst á móti, en Uxi 
höggr í klakann ok missir hans, ok fellr á- 
fram svá at hann liggr flatr. Hann sprettr 
upp skjótt ok höggr þegar til hans í annat 
sinn ok hit þriðja. Finnboga leiðist nú ákefð 
hans, ok tekr af sör kápuna ók snarar saman, 


„ok slær um fætr Uxa, en hann föll snöggt, 


ok kemr höfuðit á stein, ok fær hann þegar 
bana. — Finnbogi finnr konu hans, ok segir 

henni tíðindin. Þótti henni þat skaði mikill. 
Finnbogi gaf henni gullhring þann, er stóð 6 
aura; bað hana þat hafa fyrst ok verja því 
til bjargar sér. Síðan fór Finnbogi heim ok 
fann föður sinn. Hann frétti, hvat Finnboga 
hefði dvalit? Hann sagði honum sem farit 
hafði. Ásbjörn kvað þá illa tekizt hafa; þótt 
maðr væri lítilsverðr, þá eru þeir þó til ept- 
irmáls, at ek get sör þykkja misboðit í drápi 
Uxa; Get ek at margir láti nú til sín taka 
um þetta mál,- þeir er honum vildu áðr ekki 
gagn gjöra. „Finnbogi kveðst ekki mundu þat 
óttast við þá sem til móts eru. 

25. Um morgininn, þegar dagr var, fór 
hún ok sagði frændum sínum þetta víg bónda 
síns. Þeir Brettings synir urðu við. þetta stór- 
liga reiðir, búa þegar mál til ok fara á Eyri, 
ok lýsa vígi á hendr Finnboga, ok biðja hann 
bæta fö fyrir. En Finnbogi kveðst þeim engu 
vildu til svara, því at hann hefir áðr mælt 
sér til úhelgi. Síðan stefndu þeir Finnboga 
um víg Uxa. Eptir þat riðu þeir til Eyja- 
fjarðar á fund Eyjólfs Valgerðarsonar, er þá 
þótti mestr höfðingi í Eyjafirði, hann var ok 
skyldr þeim bræðrum, ok báðu þeir hann lið- 
veizlu móti Finnboga ok þeim frændum. Hann 
hét þeim sínu fulltingi; ríða nú heim, ok þykkj- 
ast nú hafa fullnað úr málum, gjörast nú ör- 
orðir ok illmálgir til Finnboga. Hann lætr 
sem hann viti þat eigi hvat þeir mæla. Síð= 
an fundust þeir frændr, Finnbogi ok Þorgeirr. 
Þá segir Finnbogi honum þat sem í hafði gjörzt. 

Þorgeirr kallaði betr vera, at hann hefði bætt 
nokkuru; kvað eigi gott at leggja sæmd sína 
fyrir slík mál, er þó eru engis verð; fara nú. 
til þings ok fjölmenna hvárirtveggju. Á 
"26. Síðan höfðu þeir fram málit á hendr. 
Finnboga; en með því at menn vissu með, 
hverjum hætti hann hafði drepið hann, þá 
eyddi Þorgeirr málit fyrir þeim, ok una þeir 
stórilla við sinn hlut, ok skilja við svá búit. 
Ríðr nú hverr til sinna heimkynna af þinginu. 
Ragnhildr hafði fætt barn um haustit, var þat 
sveinbarn bæði mikit ok frítt; þetta barn hét 
Álfr eptir föður hennar. Svá er sagt at ept- 
ir þingit fara þau Finnbogi til Ljósavatns, því 
at Þorgeirr vildi eigi, at þau væri út þar; 
þóttist hann vita, at þeir mundi samkrækja, 
ef þeir sætist svá nær. Rafn hinn litli fór 
með þeim Finnboga. Ok um haustit fæddi 
Ragnhildr annan svein, ok hét sá Gunnbjörn, 
ok var hinn fríðasti sýnum; veitti Þorgeirr þeim 
sem hann kunni bezt. 

21. Svá er sagt, at á öndverðum vetri bjóst 
Finnbogi heiman ok Rafn hinn litli með hon- 
um, ok ætluðu út á Eyri. Þorgeirr kvað úvar- 
ligt at fara þannig einsliga við slíkan þykkju- 
drátt sem þeirra milli var. Finnbogi kvaðst 
úhræddr fyrir þeim fara. Síðan fóru þeir 2 
samt. Gekk Finnbogi með vápnum, hafði 
hjálm á höfði, skjöld á hlið ok girðr sverði, 
spjót í hendi. Ok er þeir komu á utanverðá 
heiðina mælti Rafn: „Sér þú nokkut til tíð= 
inda Finnbogi?“ Hann kveðst eigi þat sjá, at 

honum þætti tíðindum gegna, eðr hvat sér þú 
til tíðinda? Ek sé segir hann, fram undir 
brekkuna at upp taka spjótsoddar 15, ok er 
þat ætlan mín, at fyrir þör muni setit vera; 
ok er þat mitt ráð, at vit snúim annan veg, 
man engi á þik leita meðan þú veizt eigi hvat 
fyrir er. Finnbogi segir: „Eigi munu vit 
þat af ráða; má þat vera, at þat sé glens þeirra 
sveina at vilja hræða okkr.“ „Villtu þá segir 
Rafn, at ek hlaupi á Eyri, ok segja ek föður 
þínum?“ . „Þat vil ek eigi,“ segir Finnbogi, 
„meðan þú veizt eigi hvat þú skalt segja.“ 
Síðan hljóp Finnbogi fram á kamb einn, var 
hann stórliga hár, ok mátti einu megin at 
sækja, — Finnbogi hefir nú leyst upp steina 
nokkura. Þá komu þeir synir Brettings ok 
synir Inga, váru þeir allir sterkir at afli ok 
fullhugar, ok með þeim tíu menn aðrir, frændr 
þeirra ok vinir, ok allir hinir hraustustu menn. 
Finnbogi heilsar þeim öllum glaðliga, ok spyrr 
hvert þeir ætluðu? Þorsteinn kveðst ætla, at 
þá skyldi verða fundr þeirra sá, at hann þyrfti 
eigi „at spyrja; „skal nú vita hvárt þú ert 
því hraustari sem þú þykkist fyrir öðrum mönn- 
um. Finnbogi bað þá at ganga fimm bræðr ok 
reyna með sér; þeir neituðu því. Finnbogi 
bað þá gjöra þat er þeir vildi. Þorsteinn hljóp 
þá fram ok lagði til Finnboga með spjóti. 
Rafn hinn litli hljóp fram ok laust í sundr 
spjótskaptit. Þorsteinn brá sverði ok hjó til 
Finnboga, hann klauf skjöldinn öðru megin 
mundriða, ok hljóp sverðit á rist. — Finnbogi 

sló Þorstein með steini, ok féll hann þegar 
í óvit. Finnbogi hjó þá á hálsinn ok af höf- 
uðit, ok í því lagði Sigurðr Brettingsson til 


Finnboga þar sem hann var hlífarlauss fyrir. 


ok kemr þat í lærit, ok skör út í gegnum; þat 
verðr mikit sár. Finnbogi leggr þá í skjöld 
inn ok gegnum hann, ok nístir hann niðr við 
klakann.  Grímr hljóp þá fram með exi harla 
mikla, ok ætlaði at færa í höfuð Finnboga, 
hann brá við skjaldarbrotinu ok drepr undir 
höggit, en slær sverðinu á öxl Grími ok klífr 
hann í herðar niðr. Síðan gengu þeir fram 
synir Inga, Þórir ok Grímr; þeir báðu menn at 
sækja drengilega. Þá mælti Finnbogi til Rafns: 
„Far þú á, á Eyri til Ásbjarnar, því at nú 
St hvat þú skalt segja.“ - Hann brá við 
skjótt, ok fór slíkt sem fætr mega aftaka. Þeir 
sækja at Finnboga, en bann verst vel ok drengi- 
liga. Er þat sagt, at þeir falla báðir synir 
Inga. Þeir sækja hann nú tíu, en hann verst 
einkar vel ok drengilega. Þat er nú at segja 
frá Rafni, at hann kom á Eyri, ok sagði Ás- 
birni þau tíðindi, sem vorðit höfðu; hann brá 
við skjótt ok fór með setta mann þar til er 
þeir börðust. Var svá komit, at Finnbogi sat 
á kambinum, ok varðist svá með sverðinu. Þeir 
sóttu at honum þrír, ok allir sárir mjök. Þeg- 
ar þeir sáu Ásbjörn forðuðu þeir sér, ok leit- 


„uðu undan. Finnbogi var mjök yfir kominn 


bæði af sárum ok mæði; hafði hann drepit 
þá 12, en 3 komust undan, mjök sárir; heit- 
ir þessi kambr síðan Finnbogakambr. Eptir 

'þat færði Ásbjörn Finnboga á Eyri ok græddi 
hann. Fréttist þessi atburðr, ok þótti mönn=- 
um þessi fundr újafnligr orðinn, ok lofuðu mjök 
hans vörn, ok hans fræknleik. Þessa menn 
kölluðu þeir fállit hafa úhelga, en Finnbogi 
verit saklauss ok varit hendr sínar. Síðan fór 
Finnbogi heim til Ljósavatns, ok sátu þar um 
vetrinn Í góðum náðum, ok var nú allt kyrrt 
ok tíðindalaust. 

28. Um sumarit varð umræða mikil á þingi 
um'þessi mál; fylgdi Eyjúlfr Möðruvellingr 
þessum málum þeirra Brettings og Inga ok 
margir menn með honum, en Þorgeirr goði mót 
honum, ok þeir allir frændr Finnboga. Nú 
með því, at þeir frændr höfðu styrk mikinn, 
en' menn vissu at Finnbogi hafði mikinn fram- 
gang.af Hákoni jarli mági sínum, þá kom 
Eyjúlfr engu fram um þetta mál, ok sættust 
"þeir eigi. Þá þótti mönnum þat líkligt, at eigi 
mundi Finnbogi sparr af þeim frændum, ef 
hann sat þeim svá nær, at hann mundi drepa 
hvern er hann næði; varð íþat at sætt um 
síðir, at Finnbogi væri ekki í Norðlendinga 
fjórðungi, utan hann fari at heimboðum til 
frænda sinna; játuðu þeir þessu heldr en þeir 
væri úsáttir; ok þegar af þingi ríðr hann .til 
Víðidals, ok kaupir landit at Borg; var þat 
góðr hústaðr at gögnum ok gæðum, á jörðu 
ok í jörðu, Þegar þeir komu heim, sögðu þeir 
Ragnhildi tíðindin, ok þótti henni allillt at 
fara á brott , ok eptir þat færðu þeir búit frændr, 


ok. skorti eigi vetta. Menn tóku vel við Finn- 

boga, ok þótti hann vera hinn ágætasti maðr, 
ok buðust honum margir til þjónustu ok sitt 
Ís honum til þarfinda, ok þótti honum þar 
harla gott.  Ingimundr bjó at Hofi í Vatns- 
dal, ok var hinn mesti höfðingi, var þá uppgangr 
sona hans sem mestr, ok váru þeir hávaða- 
menn miklir; hét einn Þórer, annar Þorsteinn, 
þriði Jökull, ok váru hinir mestu garpar; 
þeir urðu mest til áleitni við Finnboga, því 
at þeir þoldu þat eigi, at Finnbogi var fram= 
ar látinn eðr formenntr þeim öllum öðrum. er 
þar vára vestr. 

29. Þorvaldr höt maðr, hann var kallaðr 
Moðskeggr, hann bjó svá nær Borg, at nær 
var ekki á milli, ok var þat kallat Garðshorn. 
Hann var gamall ok úvinsæll mjök; hann þótti 
vera illmenni mikit, ok kallaðr eigi einhamr, 
Finnboga var lítit um hann, ok ætlaði þá ok þá 
at reka hann á brott, ok fórst þat fyrir; var 
hann torsóttr við at eiga ok leiðindr mjök, 
öllum var lítit um byggð hans.  Líða nú 
stundir, þar til er Finnbogi hefir búit at Borg 
svá lengi, at son hans var annarrð vetra, en 
annarr þrévetr, váru þeir báðir efniligir; var 
Álfr hávaðimikill, en Gunnbjörn kyrrlátr mjök. 
Þat höfðu þeir til gamans jafnan, at þeir fóru 
í Garðshorn ok glettust við Þorvald, ok gjörðu 
honum marga belluýfi; hann var skapillr mót, 
ok kvaðst skyldu berja þá. Þeim þótti því 
meira gaman sem hann var verri viðfangs. 
Ragnhildr bannaði þeim þetta opt, ok gjörði 
henni þat ekki. Þat var einn dag er þeir 

4. 

komu í Garðshorn ok var hurð aptr, en Þor- 
valdr var inni ok gjörði hornabræklu mikla. 
Álír kallaði hátt: „Er Moðskeggr inni? Lákta 
upp hurðu.“ Hann sagði: „Þit skulut aldri 
hör inn koma.“  Álfr mælti: „Nú muntu gjöra 
nokkut illt, ok ertu hinn versti maðr sem sagt 
er ok eigi einhamr, ok ertu tröll þó at þá 
sýnist maðr.“ Þat þolir hann eigi, ok hljóp 
út, ok tók sinni hendi hváfn sveininn, slær 
niður við steinunum, svá at rýkr heilinn um. 
Þetta sör Finnbogi ok hleypr at þangat. Þor- 
valdr réðist í móti honum, verðr þar atgangr 
bæði langr ok harðr, þótti Finnboga hann illr 
ok harðr undir höndum, svá at honum þótti 
tvísýnt hversu fara mundi. Þat varð þó um 
síðir at Moðskeggr féll. Svá var Finnbogi þá 
móðr orðinn, at hann náði eigi sverðinu, ok 
var þó harla skammt frá honum. Síðan varð 
honum þat fyrir, at hann lagðist niðr at 
honum ok beit í sundr barkann í honum, 
ok svá hefir hann sagt síðan, at hann hafi 
eigi við meiri fjanda átt en honum þótti Moð- 
skegg vera. Þá er hann hefir fyrir honum 
sét, fór hann heim ok sagði Ragnhildi þessi 
tíðindi; hún kvað þá farit hafa eptir hugboði 
sínu þá er hún fór frá Ljósavatni. Síðan tók 
hún sótt ok lá í rekkju allan vetr, ok þetta 
allt saman þröngdi hana þar til er hún deyr 
af. Eptir þetta unir Finnbogi lítt. En um várit 
fór hann norðr til Ljósavatns ok segir Þorgeiri 
frænda sínum þessi tíðindi. Þat sumar kom 
skip af hafi ok þau tíðindi af Noregi, at Ólafr 

konungr var kominn í land ok boðaði sanna 
trú, en Hákon af lífi tekinn. Þá er þetta 
spurðist fýstist Finnbogi utan; ok hugðist svá 
mundi helzt af hyggja þeim harmi, er hann hafði 
beðit.  Þorgeirr latti hann utanferðar, ok bað 
hann heldr kvángast ok staðfesta ráð sitt; vil 
ek at þú biðir dóttur Eyjúlfs á Möðruvöllum 
er Hallfríðr heitir, man þá yðar í milli verða 
góð vinátta. Finnbogi bað hann ráða. Síð- 
an safnast þeir saman frændr, ok ríða á Möðru- 
völlu, þeir biðja dóttur Eyjúlfs til handa Finn- 
bóga. Hann svarar þeim málum vel, því at 
hann vissi hvert afbragð hann var annarra 
manna, ok hverja sæmdarför hann hafði farit 
til Hákonar jarls ok fengit hina ágæztu hans 
frændkonu; tekr hann þessu glaðliga ok heit- 
ir konunni. — Síðan bjuggust þeir við veizlu, 
eru yxn felld ok munngát heitt, mjöðr bland- 
inn, ok mönnum boðit, fór sú veizla vel fram 
ok stórmannliga, ok gáfu þeir frændum sín- 
um ok vinum góðar gjafir. Ok at liðinni 
veizlunni ríðr Finnbogi vestr til Borgar í Víði- 
dal með konu sína; takast nú ástir með þeim 
hjónum; var hún kvenna vænst ok skörungr 
mikill. Þá er þau höfðu verit ásamt ein miss- 
ari áttu þau son þann er Gunnbjörn hét, hann 
var harla vænn snemmindis at áliti. — Finn- 
bogi hafði aldri færri menn með sör en 12 
þá er vel váru vígir. 

30. Þorgrímr höt maðr er bjó í Bólstaðar- 
hlíð, Sigríðr höt kona hans en Þóra dóttir; 


hún var væn kona ok vinnugóð, var faðir 


4 


52 Finnboga saga. 30., kap. 


= 
hennar anðigr at fð. Þat var sagt, at Jökull 
Ingimundarson riði opt í Bólstaðarhlíð til tals 
við Þóru, var þat talat at hann mundi biðja 
hennar eðr taka hana frillutaki.  Maðr hét 
Sigurðr, harn bjó át Gnúpi í Vatnsdal, Ve- 
fríðr höt kona hans, hún var skyld mjök konu 
Finnboga, Þorkell hét son þeirra; hann þótti 
seinligr nokkut, fríðr var hann sýnum, ok jafn- 
an var hann at Borg, ok þótti hann þá brátt 
alþýðligr fyrir sakir siðferðis; þeir bræðr Ingi- 
mundarsynir kölluðu hann fífl ok afglapa. Finn- 
boga var vel til hans, ok hélt honum mjök á 
lopt fyrir sakir konu sinnar. Eitt sinn kom 
Þorkell at máli við Finnboga, ok sagði hon- 
um, at faðir hans vildi, at hann kvángaðist, ok 
þat með, at hann vildi þú værir Í umleitan, hvar 
tilsníða skyldi. Finnbogi sagði, at svá skyldi 
vera. — Um sumarit löt Finnbogi Þorkel ríða 
til þings með sér, kom þar mannfjöldi mikill; 
fundust þeir frændr þar Finnbogi ok Þor- 
geirr; tóku tali með sér, ok sagði Finnbogi 
honum skil á þessum manni, ok svá hvat þeir 
ætluðu at hafast at.  Þorgeirr spurði, hvar þeir 
ætluðu til at ráða? Finnbogi kvaðst ætla at 
biðja Þóru Þorgrímsdóttur í Bólstaðarhlíð. Þor- 
geirr segir: „Þat hygg ek, at Jökull atli sér 
þann kost.“ Finnbogi kvað þat kurr annarra, 
ea eigi sannindi. Þorgeirr mælti: „Slíkt er 
ekki at gjöra nema þú, frændi! sér ráðinn til 
at halda frændr þína ok vini móti sonum Ingi- 
mundar“ Finnbogi kvað þá hafa gjört áleitni 
við sik, „ok varðar eigi þó at vit reynir NÍþ 


að 

' 
þá.“ Eptir þingit ríða þeir norðr Finnbogi ok 


Þorgeirr á fund Þorgríms, ok hafa þessi orð 


frammi, Þorgrímr tók þessu máli seinliga, 
þótti maðrinn ekki sköruligr, þó at peningar 
væri nógir. Nú með því, at Þorkell var skyldr 
mjök Móðruvellingum, en þótti höfuðbenda 
rammlig þar sem Finnbogi var ok frændr hans, 
verðr þessu keypt með ráði Þorgeirs ok sam- 
þykkt þeirra mæðgna, skyldi bryllaup vera at 
tvímárað! sumars at Borg, Eptir þetta ríða 
þeir norðr, en Finnbogi heim til Borgar, ok 
bað Þorkel þar vera þar til er þat færi fram 
sem -ætlat er um. brullaupit áðr, ok ákveðit 
var. Piltar váru tveir á búi fátækir, hét ann- 
arr Þorsteinn en annarr Björn, ok þegar um 
morgininn verða þeir á brottu, ok létta eigi 
fyrr en þeir komu til Hofs, ok sögðu þeim 
bræðrum þessi tíðindi. Jökull mælti: „Hvat 
illt mun Þorgrímr þat vita at sér eða dóttur 
sinni, at hann vill gefa hana slíku fífli ok 


„glóp sem Þorkell er. — Spyrjast þessi tíðindi 


nú, ok undrast allir, at Þorkell skal þenna 
kost fengit hafa; þykkir Finnbogi fast fylgt 
hafa. Einn tíma reið Jökull norðr í Ból- 
staðarhlíð, at finna Þóru vinkonu sína. Er 
þar vel við honum tekit. Spyrr Jökull eptir 
um gipting hennar. Hún segir svá sem ætlat 
var. Jökull mælti þá: „Villtu nú fara heim 
með mér til Hofs? Skal ek því heita þér 
þann tíma er vit skiljum, at þú skalt eigi 
hafa minna fð en nú er þör ætlat til móts við 
Þorkel. Hún segir: ghess þarf nú eigi at 

leita, er þá var engi ván er þessu var úkeypt.“ 
Jökull sagði: „Þat vil ek heita þér, svá gott 
sem þú hyggr til at eiga fíflit, at þú skalt 
skamma tíð njóta, ef ek má ráða.“ Eptir þat 
ríðr Jökull burtu ok var í þungu skapi. Líða 
nú stundir fram, ok einn tíma búast þeir Finn- 
bogi ok Þorkell at ríða til Gnúps, ok hafa 
þaðan þat er þeir þurfa til boðsins. Ríða 
þeir 3 samt, en Rafn hinn litli rann fyrir 
hestum þeirra; fara sem leið liggr, þar til er 
þeir komu til Gnúps, var þeim þar vel fagn- 
at. "Snemma morgins fór smalamaðr frá Hofi, 
ok sá ferð þeirra. Hann sagði þeim bræðr- 
um, at Finnbogi hinn rammi lét ekki uvant, 
yfir sér, er hann reið þar hjá garði, ok Þor- 
kell brúðgumi, draglokan, með honum. Þor- 
steinn mælti: „Helzt má honum þat þeirra 
manna, sem nú eru hör til.“ Þenna dag hvarf 
Jökull á brott við annan mann. 

31. Nú er þar til at taka, er þeir Finn- 
bogi búast brott um daginn. Þeir höfðu þat 
með sér, sem þeir þurftu, rak Rafn fyrir sör 
hestana suma klifjaða, en þeir riðu síðar. Ok 
þá er þeir ríða ofan at Hofi, stakk Rafn við 
fótum. Finnbogi spurði, hví hann færi eigi? 
Rafn sagði: „Ek sé hér fram undir brekkuna, 
hvar spjótsoddar koma upp, eigi færri en 10, 
er þat ætlan mín, at menn fylgi. Finnbogi 
mælti: „Þat er þör mjök opt, at þú undrast 
þat, þó at þú sjáir menn; þykkir oss vel, 
hvar sem sveinar leika sér.“ Ok er þeir 
ríða fram hjá hleypr Jökull fyrir þá með 10 

mann. Finnbogi heilsaði honum vel, ok frétti 
hvat hann vildi. Jökull sagði: „Kalla má at 
ek eiga ekki erindi við þik, sem þó má vera 
er fyrir þat gangi. Þykki mör Þorkell ekki 
lítt hafa dregizt til úþokka við mik, beðit 
þeirrar konu, er ek vilda umsjá veita; er 
honum þat ofdul at ganga í móti oss frændum.“ 
Finnbogi segir: „Þó at þér þykki Þorkell mágr 
minn ekki skjótligr mjök, þá er hann þó ekki 
uppburðaminni um þat er til kvennanna heyr- 
ir en þör garparnir., Jökull leggr spjóti til 
Þorkels ok stefnir á hann miðjan; í því brá 
Finnbogi sverði ok hjó í sundr spjótskaptit, 
milli handa honum. Finnbogi hljóp af baki, 
ok mælti: „Mér skaltu nú fyrr mæta Jökull, 
því at yðr mun forvitni á Vatnsdælum at vita 
hvat ek má.“ Jökull þrífr eitt spjót ok leggr 
til Finnboga í skjöld hans ok gekk þá í sundr 
spjótskaptit. Í þessari svipan þá hlaupa fram 
2 menn, ok váru þeir bræðr þar komnir Þórer 
ok Þorsteinn, ok gengu þegar í milli ok skildu 
þá.  Þóttust þeir vita, þegar Jökull hvarf, 
hvat hann mundi fyrir ætlast. Hafði hann 
tekit sér menn á næstu bæjum. Síðan þeir 
váru skildir, ríðr Finnbogi heim til Borgar, 
ok búast þeir við boði vel ok virðuliga. Ein- 
hvern dag ríðr Finnbogi til Hofs, ok býðr 
þeim Þóri ok Þorsteini til boðs með sér. Þeir 
þökkuðu honum vel ok kváðust gjarna vilja 
eiga gott við hann; en sögðu Jökul stirðan í 
lyndi ok úmjúkan, munu vér annathvárt fara 
allir eðr engi várr.  Ríðr Finnbogi heim ept- 

ir þat, -ok:einhvern dag fyrir boðit ríða þeir 
til Borgar Þórer ok Þorsteinn at finna Finn- 
boga, ok sögðu, at þeir mundu heima sitja 
um þboðit. Finnbogi mælti: „Vel fari þit með 
yðru máli.“ Hann gaf Þorsteini sverð harla 
vel búit ok hinn bezta grip, en Þóri fingr- 
gull, er vá eyri, ok kvað Hákon jarl hafa 
gefit sör mág sinn. Þeir þakka honum harla 
vel ok ríða heim; hafði Jökull allt í spotti 
við þá bræðr sína, Svá er sagt, at þeir sitja 
at veizlunni at Borg, ok verðr ekki til tíð- 
inda; ferr vel fram, ok at lokinni, segir Finn- 
bogi, at þau Þorkell skulu þar sitja um vetr- 
inn hjá honum.  Þorgrímr kveðst ætla, at 
Þóra mundi heim vilja með honum. Þóra 
segir: „Þetta kýs ek. at vera hör hjá Finn- 
boga; mun oss þat bezt gegna at hafa hans 
ráð sem mest; en ek skal koma faðir minn 
þik. at finna enn, þá stundir líða.“ Eptir þat 
ríða brott boðsmenn hvárttveggi vel sæmdir 
með góðum gjöfum. 

32. Þat er eitthvert sinn, at Þorkell mælti 
til Þóru: „Nær ætlar þú at finna föður þinn, 
sem þú hézt honum?“ Hún kvað harla gott 
þykkja hann at finna, en kvað þat hugboð 
sitt, at hún sæi eigi síðr fyrir hans kosti, þó 
at þau sæti eigi síðr heima þar en rækist ann- 
arstaðar.“ „ Þorkell segir: „Veit ek, at þú 
mælir þetta sakir vinar þíns Jökuls, en ek 
óttast. hann alllítit, ok skal ekki fara at síðr.“ 
Ok einn morgin snimma var Þorkell á fótum, 
ok spurði Finnboga, hvat hann skyldi? Hana. 


32. kap: - Finnboga saga. öt 


kveðst skyldu ríða með Þóru norðr í Bólstað- 
arhlíð. Finnbogi kvað þat ráð at ríða hvergi ; 
„veit ek at Þóra, vinkona mín, mun mik ráða 
láta.“ Hún kvað þat satt. Þorkell kvaðst 
ráðinn til at fara, et Finnbogi bannaði eigi. 
Tann kvaðst eigi banna vilja; „en spurt hefi 
ek, at Jökull reið norðr til Skagafjarðar fyr= 
ir fám nóttum; þykki mér eigi vita mega, 
hversu ferðir yðrar ber saman“ Eptir. þetta 
ríða þau vestan tvö saman, ok einn hlaup- 
andi sveinn með þeim; ríða þar til er þau 
koma í Hlíð; var við þeim tekit harla vel. 
Maðr er nefndr Þórarinn, hann bjó á Víðimýri í 
Skagafirði, hann var mikilmenni og goðorðs- 
„maðr, ok átti son er Vilmundr hét. Þórar- 
inn var skyldr þeim Hofssveinum, ok var hin 
mesta vinátta með þeim Jökli; en öllum öðr- 
um þótti Þórarinn hit mesta illmenni ok of- 
metnaðarmaðr mikill. Jökull var þá kominn 
á Víðimyri. Ok er hann bafði þar eigi lengi 
verit spyrr hann af hlaupandi. mönnum, at 
Þorkell ok Þóra kona hans váru komin í Ból- 
staðarhlíð. Ok litlu síðan býst hann heim 
at ríða. Þórarinn undraðist, er hann vildi svá 
skjótt ríða; kvað hann slíkt gjöra undarliga 
ok úfrændsamliga við sik. Jökull kvaðst þó. 
fara vilja.. Þórarinn reið þá á leið með þeim 
vestr Í skarðit til bæjar þess, er Vatnshlíð. 
heitir, ok eptir þat hverfr hann aptr, en þeir 
ríða 3 saman þar til er þeir koma í Bólstað= 
arhlíð, var þá á liðinn dagr nokkut. Ein. 
kona var útf, ok vel heilsaði Jökull, því at, 

hún hafði hann opt sét. Hann spurði, hvárt 
Þorkell væri þar. Hún kvað svá vera. „Þá 
skaltu,“ segir Jökull, „biðja hann út ganga. 
Seg at ek vil finna hann.“ Hún gjörði svá. 
Sátu þeir mágar í stofu ok fátt manna heima. 
Svartr höt nautamaðr Þorgríms bónda, bæði 
mikill ok sterkr. Þorgrímr bað Þorkel fara 
varliga. Þeir tóku vápn sín báðir ok gengu 
út. Þorgrímr var þá gamlaðr mjök. Þorkell 
heilsaði Jökli. Hann sagði: „Þess skaltu nú 
viss verða, hversu heilan ek vil þik, oklagði 
til hans spjóti ok stefndi á hann miðjan; ok 
í því hljóp út Svartr nautamaðr, ok hafði 
stálhúfu á höfði mikla ok ákafliga forna ok 
- skjöld fyrir sér, en ekki hafði hann högg- 
vápn annat en hann reiddi mykireku sína um 
öxl. Ok er Svartr sér athöfn Jökuls slær 
hann þegar til hans með rekunni, ok í sundr 
spjótskaptit milli handa Jökli. Jökull bað 
hann fara þræla armastan.  Svartr mælti: „Ef 
þú ríðr eigi skjótt á brott, skal ek slá annan 
við eyra þær.“ Þorkell! lagði þá spjóti til 
Jökuls ok í skjaldarsporðinn, svá at hann 
klofnaði, ok hljóp spjótit í rist Jökli ok varð 
þat allmikit sár.  Fylgdarmenn Jökuls sóttu 
- at Þorgrími. — Jökull hljóp þá at baki Þor= 
grími, ok hjó með sverði í höfuð honum. Hann 
hafði hjálm á höfði, ok beit eigi sverðit heldr 
en með skíði væri slegit. Jökull undraði þetta 
mjök, því þat sverð hafði hamn reynt áðr all- 
vel bíta. — Þorkell lagði þá til fylgdarmanns 
Jökuls ok þegar í gegnum haun. Þá mælti 

Þorgrímr: „Þat er ráð Jökull at ríða heim; 
mun þér þetta verða engi sæmdaríör at sinni.“ 
Jökull sá, at þetta mundi svá fara, með því 
at hann mæddi mjök blóðrás, ok þat, at 
Svartr stóð með reidda rekuna ok var búinn at 
slá hann með, ok þótti honum þat mest svívirð- 
ing; ok við þetta allt saman stígr Jökull á 
bak, ok ríðr brott við annan mann, ok unir 
stórilla við sína ferð; kemr heim, ok er lengi 
áðr hann verðr græddr. Spyrjast nú þessi tíð- 
indi, ok þykkir Jökull hafa illt af beðit. 

33. Þessu næst kom út skip af hafi í 
Hrútafjörð á Borðeyri, ok hét Bergr stýrimaðr- 
inn, ok kallaðr Bergr rakki. Hann var hinn 
gjörviligasti maðr ok fríðr sýnum. Hann var, 
kvángaðr, ok hét Dalla kona hans, ok var 
kvenna vænst ok kynstór, ok kvenna högust 
á alla hluti. Þessi Bergr var systurson Finn- 
boga hins ramma, ok höt Þorný móðir hans, 
sú hin sama at Skíði flutti á brott at úvilja 
Ásbjarnar föður hennar. Þegar Finnbogi frtti 
þat, ríðr hann til skips, ok fagnar vel Bergi 
frænda sínum; býðr þeim heim til sín, ok þat 
þiggja þau, ok fara heim til Borgar. — Hall- 
fríði fannst heldr fátt um við þau, en Finn- 
bogi var harla glaðr, ok veitti þeim stór- 
liga vel. Líðr af vetrinn, „ok talast þeir við 
frændr, ok bað Finnbogi Berg þar vera lengr 
hjá sér, en senda utan skip sitt, ok þat ráða þeir 
af. Fá mann fyrir skipit; var þat frændi Döllu, 
- suðreyskr í maðr at ætt, sem þau váru bæði. 


„1 fiereyskr ö10. 

34. Grímr höt maðr, er bjó á Torfustöð- 
um, hann var ungr maðr ok úkvángaðr; var 
faðir hans dauðr; hann var vel ættaðr, ok var 
gjörviligr maðr!; þau váru skyld mjök ok 
Vefríðr kona Sigurðar at Gnúpi... Grímr bað 
systurdóttur þeirra bræðra at Hofi, ok þau ráð 
skyldu takast um vetrinn; er. þá boðit mönn- 
um til. Grímr var ok mjök skyldr Möðru- 
vellingum, ok fyrir því bauð hann þeim Finn- 
boga, ok öllum þeim, sem þau vildu með sér 
fara láta. Þeir bræðr Þórer ok Þorsteinn buðn 
ok Finnboga; hann kvað mága sína hafa boð- 
it sér áðr, en kvaðst kunna þeim þökk fyrir. ' 
Líða nú stundir, ok vetrar, gjörir veðr hörð, 
svá at rekr á hríð. Ok þann sama dag, er 
til boðsins skyldi koma, búast þeir frændr 
Finnbogi ok Bergr, en ekki var áreitingr, at 
fleira mætti fara. — Síðan ráðast þeir til ferð- 
ar. Gekk Finnbogi fyrir þar til er þeir koma 
at Vatnsdalsá; var hún allúlíklig til yfirferð- 
ar; var krapaför á mikil, en lögð frá lönd- 
um; þeir binda saman vápn sín, ok höfðu 
loðkápur fótsíðar, Bergr hafði engin orð um, 
en þótti úlíkligt, at þeir mundu yfir komast. 
Ok eptir þat leggjast þeir til sunds báðir; 
bað Finnbogi Berg halda undir belti sér; 
leggst hann svá, at hryðr um krapit, ok með 
færleik hans komast þeir yfir ána, ok ganga 
þar til er þeir koma til Hofs; váru boðsmenn 
allir komnir; ganga þeirinn. Eldar váru stór 


3) hinn verpuligasti 510. 

ir Í eldaskálanum, ok sátu þar nokkurir menn 
á langknokkum; váru þeir þar allir bræðr. 
Kolr hét maðr, hann var ráðamaðr at Hofi, 
mikill ok sterkr, ok hinn údælsti. Þeir ganga 
nú innar hjá eldinum. Finnbogi gekk fyrir. 
Ok er þeir komu gegnt þar sem Jökull sat, 
þá stingr hann höndum við Bergi, ok hrindir 
honum, ok stakar hann at eldinum, ok berr 
hann at honum Kol, er hann annast um eld- 
inn eðr eldana; hann hrindir Bergi þegar, ok 
bað hann eigi hlaupa á sik. Finnbogi str 
þat, ok þrífr annarri hendi loðkápuna milli 
herða Bergi, ok réttir hann upp annarri hendi 
með öllum vápnum, en annarri hendi styðr 
hann á herðar Jökli, ok steðjar upp yfir hann 
með öllum sínum búnaði, ok kemr standandi 
niðr, ok undruðust allir þenna færleik. Þeir“ 
hljópu þá upp bræðr ok tóku við vápnum 
þeirra or vásklæðum, en fengu þeim þurr 
klæði. Ok eptir þat gengu þeir til bekkjar 
Gríms brúðguma; sat Finnbogi á aðra hönd 
honum; fór veizlan fram hit bezta ok at lok- 
inni váru gjafir gefnar. Þórer gaf Finnboga 
stóðhross þau, er eigi váru í Vatnsdal önnur 
betri, en Þorsteinn gaf honum hjálm ok spjót, 


"góða gripi. Finnbogi þakkaði þeim vel. Ok 


er menn váru búnir, gengr Bergr hinn rakki 
at Kol ok slær exarhamarshögg í höfuðit, ok 
fell hann þegar í úvit; hlaupa þá hvárttveggi 
til vápna. En með því, at margir urðu méð- 
algöngumenn, þá skilja þeir at sinni. Okum 
sumarit eptir kemr skip af hafi hit sama, sem 

Bergur átti; ok þetta sama sumar skorar Jök- 
ull Finnboga á hólm, en Þorsteinn Bergi hin- 
um rakka, ok þessu játa þeir, ok ákveða dag 
nær þeir skuli finnast. Ok er at þeirri stundu 
segir Dalla þeim frændum, at henni gazt ekki 
at þessari ætlan, „skal ek gjöra þat veðr, at 
hvártki yðr né öðrum mönnum sé úti vært. 
Finnbogi bað hana eigi þat gjöra, kvað þá 
skömm mundu alla æfi uppi vera, ef þeir gengi 
á heit sín, ok mundi þeim virt til hugleysis. 
Dalla kvaðst á þat hætta mundu heldr en hún 
missti bónda síns; ok eigi varð at höðgóma., 
Svá mikil hríð kom á, at þat var með mikl- 
um úlíkindum, hve stormr var eðr snæfall; 
var ok svá sagt, at Finnboga þótti allillt, en 
þat ætlaði hann, at engi þeirra mundi koma; 
þá sitja þeir heima. Veðrit helzt 3 nætr, ok 
er upp létti þóttust menn engan stað sjá snjóf- 
arins, þat spurðist ok, at þeir Hofssveinar höfðu 
komit á mótit, ok þat með, at Jökull „hafði 
reist Finnboga níð allhæðiligt þar sem þeir 
skyldi fundizt hafa. Spyrjast nú þessi tíðindi, 
ok þykkir mönnum allmjök þetta hafa áorðit 
fyrir Finnboga, ok aptrdrepa mikil hans virð- 
ingar. Sjálfum honum þótti þetta svá illt, at 
engan hlut hafði honum þann til handa borit, 
at hann yndi verr við; ok lagði hina mestu 
fæð á Döllu. Líðr nú af vetrinn. Þau Finn- 
bogi áttu 3 syni, hét einn Gunnbjörn, ann- 
arr Þórer, þriði Eyjúlfr, ok váru hinir væn- 
ligstu menn. 

35. Um sumarit býr Bergr skip sitt, ok 

ætluðu þau at sigla. Lætr Finnbogi flytja 
varnað þeirra til skips. Þorkell ok Þóra váru 
þá með Finnboga. „Ok er Bergr er búinn, 
ríða þeir Finnbogi ok Þorkell með honum; 
Rafn hinn litli fór ok með nokkura klifja- 
hesta; ríða þeir þar til er þeir koma mjök 
svá vestr af hálsinum Hrútafjarðarhálsi. Rafn 
hafði farit fyrr. Ok er þeir ríða ofan fyrir 
hálsinn bíðr Rafn þeirra. — Finnbogi spurði, 
hví hann færi eigi? „Eðr sér þú nokkut til 
tíðinda? Hann kvað heldr þat. „Ek sá hér 
undir brekkuna ofan fyrir oss, at hestar 2 
komu fram meðr söðlum; þá hljópu fram 2 
menn með vápnum, ok tóku hestana, ok leiddu 
upp undir brekkuna; er þat ætlan mín, at 
fyrir yðr muni setit, ok mun vera fleira manna 
en ek hefi sét; er þat mitt ráð, at snúa aðra 
leið, ok eiga ekki við þá“. Finnbogi segir: 
„Þeir einir munu vera, at eigi munu fúsari 
mik at finna en ek þá, verði fundr várr sem 
má; eigi skulu vit bera níðingsorð þetta sinn, 
svá at vér flýim fyrr en vér þurfim, eðr þolim ú- 
heyriligar skamnfir.“ Eptir þat ríða þeir á einn 
grjóthól; sjá þá hvárir aðra; var þar kominn 
Jökull Ingimundarson ok Þórarinn frændi hans, 
Vilmundr son hans, ok Kolr ráðamaðr; váru 
þeir 12 saman, ok allir hinir vígligstu. Þeir 
Finnbogi leystu upp steina nokkura þar til er 
þeir komu at. Jökull mælti þá: „Þat er nú 
ráð at minnast exarhamarshöggsins Kolr!“ Þá 
hljóp Kolr fram ok lagði spjóti til Bergs ok 
kom í skjöldinn, Bergr bar af sér skjöldinn 


64 Finnboga saga. 35. kap. 


við, ok í því lagði Jökull til Bergs ok Í 
hálsstefnit frammi fyrir hóstinu; þetta sér Finn- 
bogi ok brá sverði ok hjó í sundr spjótskapt- 
it. Þórarinn sótti at Þorkeli, ok 2 menn með 
honum. Þorkell varðist vel ok drengiliga, ok 
föll við góðan orðstír. Bergr lagði til Kols 
ok Í gegnum skjöldinn ok fyrir brjóst Kol, 
ok féll hann á bak aptr, ok í því sló Finn- 
bogi hann með steini í höfuðit, svá at í smá 
mola lamdist hausinn, ok fékk hann bráðan bana. 
Finnbogi lagði þá til Jökuls í gegnum skjöld- 
inn ok svá lærit, ok varð þat allmikit sár.  Vil- 
mundr sótti þá at Bergi ákaft mjök ok 2 menn 
með honum. Bergr lagði til annars ok í gegn- 
um hann, í því var annarr kominn upp at baki 
honum, Bergr snaraðist þá við, ok slæmdi til' 
hans sverðinu annarri hendi ok tók sundr Í 
miðju.  Vilmundr lagði þá til Bergs, ok þat 
sér Finnbogi, at hann var hlífarlaus ok snýrr 
þar til, ok í því leggr Vilmundr í gegnum 
Berg ok kippir at sér sverðinu. Bergr leit 
til, ok brosti at ok mælti: „Minni verðr nú 
liðveizla mín við þik Finnbogi frændi en ek vilda, 
ok vel hefir þú alit mik í vetr; hann vefr at 
str klæðin ok sezt niðr. Finnbogi hleypr at 
Vilmundi ok klýfr hann í herðar niðr. Jök- 
ull leggr þá til Finnboga, en annarri hendi 
slær hann með sverðinu ok af Bergi höfuðit. 
Finnbogi hjó til Jökuls svá at í beini nam 
stað. Rafn litli var sárr mjök, ok hafði drep- 
it einn af fylgdarmönnum Þórarins goða. Þeir 
sóttu þá 5 at Finnboga; hann hjó þá til beggja 

handa, ok gekk í móti þeim hit drengiligsta. 
Þórarinn gekk fast at móti; var hann full- 
hugi ok rammr at afli. Finnbogi sló hann með 
steini, ok kom utan á vangann, ok steyptist . 
hann þegar; Finnbogi hjó eptir honum, ok tok 
sundr í miðju; varð hann þá mannskæðr. Ok 
er þeir höfðu barizt um hríð, þá sá þeir 10 
manna reið, ok riðu ákafliga mikit; váru þeir 
þar komnir bræðr Jökuls, ok gengu þegar í 
milli þeirra. Jökull var þá úvígr ok harla 
mjök sárr, stóðu þeir 5 upp ok allir mjök 
sárir. — Finnbogi var þá móðr mjök en ekki 
sárr. Þórer mælti: „Hör eru vorðin tíðindi 
mikil ok úþörf. Finnbogi svaraði: „Vorðin 
eru þau, at ek mun aldri bætr bíða, ok þat 
hafða ek ætlat nú, at vit Jökull myndim eigi 
optar finnast þurfa, en nú mun þat á yðru valdi.“ 
Þórer kvað þá hætta skyldu; duga þeir þá 
at þeim mönnum, sem lífs var ván. Finnbogi 
flytr heim Berg frænda sinn ok heygir hann 
skammt frá Borg; stendr þar enn haugr hans. 
Spyrjast nú þessi tíðindi, ok þykir fundr hinn 
harðasti vorðinn, ok Finnbogi hafa enn sýnt 
þat, at hann er afburðarmaðr annarra manna 
um framgörgu.. Döllu þótti mikill skaði um 
bónda sinn; hún bað Finnboga fá sér Gunn- 
björn son sinn til fóstrs, þótti sér þat yndi 
at hafa með sör nokkurn Bergi skyldan. En 
með því at Finnbogi vissi, at hún var rík 
mjök ok stórauðig, ok þat annat, at hún hafði 
sárt af beðit ok mikit af hlotit þeirra fundi, 
þá lætr hann þat eptir hennar bæn; fær henni 
sr Ð 

í hendr Gunnbjörn son sinn, var hann þá 6 
vetra eða 7. Hann fékk henni ok í hendr 15 
hundruð mórend, ok 15 vararfeldi, ok sendi 
Bárði á Grenmó. Eptir þat fór hún utan, 
ok átti hinn bezta garð; skar hún þeg- 
ar Gunnbirni skráðklæði ok skarlat. Hún fór 
norðr á Grenmó, ok færði Bárði bónda gjaf- 
irnar, leizt Bárði vel á sveininn; ok þat var 
einn dag, at Bárðr spurði, hvárt Gunnbjörn 
vildi glíma við annan pilt? Hann bað Döllu 
ráða. Síðan glíma þeir 3 lotur, ok þótti Bárði 
mjök jafnir, ok bað þá hætta. Gunnbjörn 
kvaðst eigi hætta vilja, ok hleypr undir ok“ 
rekr niðr svá, at þegar gengu sundr 3 rifin í 
piltinum, hann kveðst þá hætta vilja. Bárðr 
kvað ekki logit til föðursins, ok gaf honum 
gullhring, er stóð 6 aura, ok kvað gott í ván- 
um síðar, at hann mundi afbragðsmaðr verða; 
kvað þenna verit hafa 15 vetra ok þó hinn 
knásta, en Gunnbjörn var þá 8 vetra. Ept- 
ir þat fara þau á brott með hinum beztu gjöl- 
um. Vex Gunnbjörn upp með Döllu þar til 
at hann er 12 vetra, var hann þá svá mikill 
ok sterkr, at hann þótti mikit afbragð annarra 
manna. Rauðr hét víkingr, er beðit hafði Döllu, 
ok hafði Gunnbjörn fyrir sezt skarpliga, ok hafði 
Rauðr brott farit í illu skapi. Nú er svá kom- 
it, at Dalla fær Gunnbirni skip ok leggst hann 
í hernað, ok er hverjum fræknari í framgöngu; 
herjar hann á víkinga, hvar sem hann kemr 
fram; ok at áliðnu sumri finnast þeir Rauðr 
víkingr undir ey einni, slær þegar í bardaga 

með þeim; hafði Rauðr dreka ágætan; var 
hann bæði harðr ok illr viðreignar; fellr lið 
at hvárumtveggjum. Þá mælti Gunnbjörn: 
„Viltu glíma við mik Rauðr?“ „Hversu gamall 
ertu“, segir Rauðr? „Ek em nú 12 vetra;“ 
segir hann. „Þá þykki mör til lítils vera eðr 
engiss at glíma við þik; en þó skaltu ráða.“ 
Eptir þat taka þeir at glíma lengi, ok er 
Gunnbjörn aflminni ok forðar sér meir. Rauðr 
sækir með ákefð ok þar til hann mæðist. 
Gunnbjörn sækir þá eptir megni þar til Rauðr 
fellr; Gunnbjörn hafði einn tygilkníf á hálsi, 
er fóstra hans hafði gefit honum; ok með því 
at hann hafði ekki vápn til þá tekr hann þenna 
litla kníf ok sker af Rauði höfuðit með. Ept- 
ir þat tekr Gunnbjörn dreka þann hinn góða 
ok allt þat góz, er Rauðr hafði átt, en lætr 
fara menn Í friði með sitt góz, ok kalla þeir 
hann hinn bezta dreng.  Ferr hann um haust- 
it til fóstru sinnar; sitja þar um vetrinn glað- 
ir; skortir eigi í8 ok gott yfirlæti. 

36. Svá er sagt, þá er kristni var boðut 
á Íslandi, sá fagnaðr, er öllum hefir mestr 
vorðit, at engi varð fyrr til né skjótari en 
Finnbogi hinn rammi at játa því með Þorgeiri 
móðurbróður sínum; var hann ok jafnan síð- 
an fermælandi þess at styrkja ok styðja, sem 
hinir ágætustu menn boðuðu, varð ok sjálfr 
vel krístinn. Þat er sagt eptir fall Bergs Bins 
rakka, at Hallfríðr fæddi barn; lét Finnbogi 
þegar kalla eptir Bergi frænda sínum, unni 
hann honum mest sona sinna. Bersi hét maðr, 

hann bjó í Hvammi í Vatnsdal, hann var skyldr 
þeim Hofsveinum, höfðu þeir kvæntan hann 
ok lagt til fé með honum; hafði hann áðr 
verit hleypipiltr þeirra bræðra, en var nú 
vorðinn gildr bóndi ok lagamaðr mikill. Þessi 
maðr eggjaði þá bræðr jafnan til mótgangs 
við Finnboga. Jökull lá lengi í sárum, ok 
varð þó heill. Þess er getit eitthvert sinn, at 
Finnbogi háði riðit til Gnúps at finna Sigurð, 
ok áðr ham ríði á brott kemr hann í Hvamm 
Bersa, ok mælti: „Svá er mér sagt 
Bersi,#at þú sért mjök spillandi um lyndi 
frænda þinna, ok mjök æsandi þá á hendr 
- mér; en þar sem þú ert lítilsverðr hjá þeim, 
þá skal ek svá finna þik eitthvert sinn, at þú 
aldri skalt þrífast.“ Bersi segir: „Ek hefi 
lítit atgjört hér til, en þat vilda ek, þú ættir 
„til at segja héðan af, at engi skal þör grimmari 
en ek.“ Finnbogi sat á baki ok reið at hon- 
um ok sló hann kinnhest, svá at þegar Íell 
hann í úvit, ok kvað Finnbogi ekki vápn á 
hann berandi, bað hann svá annars verra bíða; 
ríðr hann heim ok lætr kyrrt um. Þat var 
einn tíma at þau Finnbogi ok Hallfríðr ríða 
norðr til Ljósavatns, tók Þorgeirr við þeim 
báðum höndum, ok varð þeirra kvámu stór- 
liga feginn. Litlu síðar kom þar sendimaðr 
utan af Eyri, ok sagði Ásbjörn krankan mjök, 
ck bað Þorgeir koma út þangat, en þau vissu 
eigi, at Finnbogi væri þar kominn. „ Ept- 
ir þetta ríða þau út öll saman; verðr allt fólk 
þeim stórliga fegit, ok var Ásbjörn mjök sjúkr; 

skipar hann til um þá hluti, sem hann vildi 
sín umráð standa láta; sagði, at Finnbogi átti 
fð at taka allt eptir hans dag, ok kvað hon- 
um unna stórvel at njóta; bað þau hjón gjöra . 
þat tillæti við sik at láta heita eptir honum, 
kvaðst þess vænta, at nokkur hamingja mundi 
fylgja. Eptir þat fá þeir honum prest at 
veita honum þá hluti, er hann þurfti nauð- 
synliga, ok síðan þröngir hann sóttin, svá at 
þar af deyr hann; bjuggust síðan brott með 
lík hans, ok fór fjöldi með utan þaðan. Ok 
er þeir ríða utan Flateyjardalsheiði, ok um 
kambinn Almannakamb, — en annarr heitir Finn- 
bogakambr, — þá bað Þorgeirr þá stíga af hest- 
um sínum; var veðrit gott ok heitt, ok mædd- 
ust hestarnir undir börunum; þeir gjörðu svá. 
Þá mælti Þorgeirr til Finnboga: „Með því 
frændi, at þat er líkara at frestist kvámur þín- 
ar norðr hingat, þá viljum vér biðja þik, at 
þú sýnir hér nokkura aflraun, er bæði eru hjá 
frændr þínir ok vinir.“ Finnbogi spurði, hvat 
hana vildi helzt, at hann gjörði, eðr vili þér 
at vör glímim?  Þorgeirr kvað þat ekki gam- 
an mundu vera. Finnbogi leggr þá af sér 
kápuna; var maðrinn bæði mikill ok vegligr, 
miðmjórr ok herðibreiðr, limaðr manna bezt 
ok hærðr vel, hverjum manni fríðari ok hinn 
kurteisasti, ok allra manna hermannligastr und- 
ir vápnum; ok þat viljum vör segja, at fáir 
eðr öngvir muni sterkari verit hafa á Íslandi 
þeirra er einhamir hafa verit. Finnbogi gengr 
þar at sem einn steinn mikill stóð jarð- 


70 Finnboga saga. 36. kap. 


fastr; hann hnykkir upp steininum, ok sýnd- 
ist flestum mönnum úlíkligr til hafs fyrir vaxt- 
ar sakir; hann tekr tvo steina ok leggr á hinn 
mikia steininn, tekr upp alla saman á bringu 
sér, ok gengr með eigi allskammt, ok skýtr niðr 
síðan, svá at steinninn, gekk eigi skemmra niðr 
en tveggja álna niðr í jörðina, ok heyrum vör 
þat sagt, at lítil merki sjái nú þess mikla steins= 
ins, en hina sjái tvá, er hann lagði á ofan. 
Þorgeirr bað hann hafa þökk fyrir, er þat líkast, 
at þessi aflraun, þó at þú kallir eigi mikla, 
sð uppi meðan Ísland er byggt, ok þitt nafn 
kunnigt hverjum manni. Eptir þat búa þeir 
ferð sína, ok létta eigi fyrr en þeir koma til 
Ljósavatns; var Ásbjörn jarðaðr ok þótti ver- 
it hafa hit mesta mikilmenni. En þat varð 
ráð þeirra, at hún skyldi búa á Eyri með um- 
sjá Þorgeirs bróður síns. Ok eptir þat býst 
Finnbogi heim með sitt föruneyti, þiggja þau 
þar ágætar gjafir, ok skilja með mikilli vináttu 
ok ríða þá til Eyjafjarðar; fann Hallfríðr þar 
frændr sína ok vini, ok þágu góðar gjafir. Síð- 
an ríða þau vestr til Víðidals, ok koma heim 
til Borgar, varð allt fólk þeim stórliga Íegit. 
Þann sama vetr fæddi Hallfríðr sveinbarn ok 
skyldi heita Ásbjörn, ok var hinn vænligsti, 
ok þegar hann var nokkurra vetra sendir Finn- 
bogi hann norðr á Eyri til Flateyjardals Þor- 
gerði móður sinni; fæddist hann þar upp ok 
kvángaðist, ok var hit mesta hraustmenni. Er 
þar komin mikil ætt frá honum ok stórmenni. 
Þau Finnbogi áttu ok son er Þorgeirr htt, ok 

kallaðr eptir Þorgeiri goða; ok þat vilja menn 
segja, at þau ætti 7 syni, ok alla hina efni- 
ligstu menn ok hina hraustustu. 

31. Á einu sumri kom skip í Hrútafjörð, 
ok átti sá maðr hálft er Loðinn hét, en hálft 
átti Gunnbjörn Finnbogason; ferr þegar 
heim til Borgar ok verða þau hjón honum 
stórliga fegin. Loðinn ferr til Hofs með annan 
mann, ok þá vist með Jökli. Gunnbjörn var 
hverjum manni meiri ok vænligri, ok líkr 
mjök föður sínum; var hann þá 15 vetra gam- 
all.  Svá er sagt, at leikar váru í Hvammi at 
Bersa, er fyrr var getit, svá var ok jafnan 
leikit at Hofi. Gunnbjörn reið jafnan til leika 
í Hvamm; ok þótti Finnboga þat hvergi betr 
er hann fór jafnan einsliga; bað hann gjöra 
annathvárt at fara eigi eðr margmennari ella. 
Bersi var jafnan í illu skapi er hann kom, 
ok löt sem. dólgligast. Þat var einn dag, er 
Gunnbjörn reið vestan til Hofs til leiks ok 4 
húskarlar með honum; komu þeir í Hvamm, 
ok var kominn fjöldi leikmanna. Þar var 
kominn Jökull frá Hofi ok hans menn ok var 
talat margt um glímur. Spurði Jökull, ef Gunn- 
björn vildi glíma, „muntu vera sterkr maðr sem 
faðir þinn.“ Hann kvað lítinn knáleik sinn, 
kvaðst ok eigi vera gamall mjök. Þá mælti 
Bersi: „Þat þykkir oss ráð, at þeir Gunnbjörn 
glími ok Jökull, man hann vera vel knárr, 
þar sem hann er son hans Víðdæla goða, at 
engir skulu nú þora til jafns atleika við; finn= 
um vör þat Vatnsdælar, at Ingimundr er allr, 

en synir.hans þola bæði sínár skemmdir ok ann- 
arra frænda sinna. Eptir þetta taka menn til 
leiks, var Gunnbirni skipatí móti Jökli, geng- 
ust þeir at fast ok gjörðu langa lotu ok fél 
Jökull á kné. Þá var um rætt, at þeir mundi 
hætta ok kallast jafnir; Jökull vill þat eigi, 
ok gjörðu þeir lotu aðra, ok föll Gunnbjörn á 
knð. Þá gengu menn at ok báðu þá hætta. 
Jökull kvað ekki reynt vera: Eptir. þat taka 
þeir til hit þriðja sinn, Gunnbjörn leysir þá 
til ok hleypr undir Jökul, ok þrífr hann upp 
á bríngu sér, ok setr niðr innar við pallinn 
mikit fall. — Þeir Jökull ok Bersi hljópu til 
vápna, ok váru haldnir; eptir þat skilja þeir 
leikinn; ríða þeir Hofsmenn þegar á brott ok 
svá Bersi. Gunnbjörn býst ok heim.  Ingi- 
björg hét heimakona þar í Hvammi, væn ok 
vinnugóð, ok af góðum ættum, hún hafði 
jafnan vel tekit við Gunnbirni, ok-þjónat hon- 
um jafnan er hann kom, gjörði hann ok jafn- 
an margtalat við hana; hún gekk at Gunn- 
birni ok bað hann eigi ríða hina sömu leið 
aptr sem hann hafði þangat riðit; er þat ætl- 
„an mín at þeir siti fyrir þér; hann kvaðst 
þat eigi hirða, „man ek ríða sem leið liggr 
bæði um Vatnsdal ok Víðidal, hvárt sem ek 
em lengr eða skemr á Íslandi; ríða þeir brott 
ok þar til er gatnamót er, okliggr önnur vestr 
til Víðidals; þar hlaupa menn upp fyrir þeim, 
var þar Jökuil við hina 9. mann, hann bað 
Gunnbjörn af baki stíga, skal nú vita hvárt 
þú ert betr vápnfimr en glímufærr. Gunn- 

björn kvað hvárttveggi með litlu móti, hleypr 
hann af baki ok hans menn. Jökall lagði þegartil 
hans Í skjöldinn, en skjöldr hans var öruggr, 
svá at ekki gekk á. — Gunnbjörn brá sverði 
ok hjó til Jökuls ok klauf allan skjöldinn öðru 
megin  mundriða, Jökull varð ekki sár. 
Þar er til at taka sem Finnbogi er heima at 
Borg. Hallfríðr spurði um daginn, hvar Gunn- 
björn væri? Finnbogi kvað hann farit hafa 
til leiks; hún kvað slíkt undarligt at láta son 
sinn fara svá einsliga í hendr úvinum sínum, 
við slíka újafnaðarmenn sem at eiga er. Finn- 
bogi kvað þetta satt vera, bað Rafn litla taka 
hest sinn, þat gjörði hann; ríðr Finnbogi, en 
Rafn hljóp fyrir; ríðr hann vestan sem leið 
liggr þar til er hann sör bardagann, ok í því 
er hann kom at, leggr Gunnbjörn til Bersa í 
gegnum skjöldinn ok svá í lærit, ok varð þat 
mikit sár. Þá lagði Jökull til Gunnbjarnar í 
skjöldinn, en hann var svá harðr at ekki bítr 
á, ok stökk af upp spjótit ok í viðbeinit, ok 
í því kom Finnbogi at ok leggr til Jökuls, 
svá at þegar stóð í beini. Þá mælti Finnbogi: 
„Þat er nú ráð Bersi at ganga vel fram, ok 
gjalda kinnhestinn. Hann hjó þá til Bersa, ok 
af höfuðit, svá snöggt at þat kom milli herða 
húskarli hans, svá at hann föll þegar í úvit. 
Eptir þat er Finnbogi svá ákafr, at hann höggr 
á tvær hendr, ok eigi lötta þeir fyrr en falln- 
ir eru 5 fylgdarmenn Jökuls, en hann með 
öllu úvígr. Þá mælti Gunnbjörn til Finnboga: 
Látum nú vera, fyrir því at þeir eru nú yfir= 

komnir, ok með öllu sigraðir, er þér gott við 
þat at una, at Jökull hefir jafnan með fjöl- 
menni at þér farit, ók látit menn sína, en bor- 
it sik aldri heilan af ykkrum fundi, mundi 
þat ok mál manna í Noregi eðr annarstaðr 
þar sem þú ert mest ágætr af hreystiverkum 
at þér væri lítilræði í at skipta höggum við 
Vatnsdæla, þó at þú dræpir hvern at öðrum. 
Finnbogi gjörir þetta eptir bæn Gunnbjarnar 
at þeir skilja; eru þeir Jökull eptir 4 lífs, 
ok allir mjök sárir, en þeir feðgar ríða heim 
með sína menn; spyrjast nú þessi tíðindi, ok 
er Jökull heim fluttr sárr mjök með sína menn. 

38. Svá er sagt at austmenn verða þessu 
stórliga reiðir, er Jökull hafði setit fyrir Gunn- 
birni, ok fóru þegar á brott frá Hofi, ok váru 
at Gnúpi þat sem eptir var vetrarins. Ok um 
sumarit eptir á Alþingi er talat um mál þeirra, 
ok þótti mönnum ekki þann veg mega fram- 
fara, at þeir dræpist einárt niðr; ætluðu at 
Finnbogi mundi eigi Íyrr létta en hann eyddi 
öllum þeim, at nokkurr þroski var yfir, en ætl- 
uðu ok við ofkappi Jökuls, at hann mundi aldri 
af létta, hvern mannskaða sem hann fengi, þar 
til er umskipti yrði með þeim. . Var þá leit=. 
at um sættir með þeim, en Jökull vill enga 
sætt játa, Finnbogi vill ok enga bjóða, var 
þé úhægt með þeim saman at koma; en með 
því ar þeir Hofsmenn váru frændmargir, en 
Þorgeirr dauðr móðurbróðir Finnboga, þá var 
þat ráð höfðingja, at Finnbogi var gjörr í brott 
úr Víðidal, af því menn ætluðu at þeirra vand- 

ræði mundu aldri fyrr losast en aðrirhvárir 
leituðu undan. Fýsti Gunnbjörn föður sinn at 
fara utan, kvað hann þar mundu vel virðan 
hvar sem hann kæmi. Finnbogi kveðst ekki 
utan vilja; man ek fylgja sonum mínum, menna 
þá ok hreysta eptir megni. Svá er sagt. ept- 
ir þetta, at Finnbogi selr Borgarland, ok ferr 
vestr í Trékyllisvík, ok býst þar um, ok reis- 
ir þar bæ fríðan. En þat,sama sumar ferr 
Gunnbjörn utan með mikit fé, er faðir hans 
gaf honum; þá var Dalla öndut, ok tók hann 
þar við íé öllu eptir hana. Hann kvángað- 
ist, ok átti þá konu er Ása höt, af hinum 
beztum ættum, varð hann ágætr maðr, ok um- 
fram flesta menn um alla atgjörfi, ok er mikil 
saga af honum. — Þau Finnbogi ok Hallfríðr 
áttu 7 syni; var Gunnbjörn elztr, 2 Eyjúlfr, 
3 Þórer, 4 Ásbjörn, 5:'Bergr, 6 Þorgeirr, 7 
Þorgrímr; ok váru allir hinir vænligstu menn. 
Finnbogi gjörðist nú formaðr vestr þar, ok vildu 
svá allir sitja ok standa sem hann vildi, ok 
þótti þeim þar harla gott. Þórer son Finnboga 
var jafnari með Möðruvellingum frændum sín- 
um, ok þat höfum vör heyrt, at hann. væri 
með Eyjúlfi Halta í Melrakkahóls bardaga, ok 
var mikill maðr ok sterkr. Öllum sonum sín- 
um fékk Finnbogi hina beztu kosti, því at 
hann var hverjum manni .auðgari, ok átti betri 
gripi en aðrir menn, var hann ok hinn mesti 
skartsmaðr í búningi. Rafn litli var með 
Finnboga meðan hann lifði, ok var bæði frárr 
ok skyggn, ok glöggþekkinn. Finnbogi var 

búmaðr mikill, ok lét mjök sækja útróðra, var 
ok skammt at sækja, því at mjök svá mátti kasta 
á land. Finnbogi gjörðist þá hniginn nokkut, 
ok var þó hinn gildasti; gjörðist þá mjök fjöl- 
byggt í víkinni, var þá hálfr fjórði tugr bæja, 
bæði miklir ok góðir, var þar stórliga fjölmennt; 
gjörðist Finnbogi þar höfðingi ok stjórnarmaðr 
yfir því fólki, ok váru honum þar allir vel- 
viljaðir. Hann kallaði þann bæ á Finnboga- 
stöðum, er hann bjó á, ok var bæði mikill ok 
sköruligr. Finnbogi löt gjöra kirkju mikla 
á bæ sínum, ok fékk prest til, ok hélt hann 
vel ok sæmiliga at öllu því er honum til heyrði. 

39. Frá því er sagt eitthvert vár, at maðr 
kemr á Finnbogastaði til gistingar, var hann 
mikill maðr ok knáligr; hann gekk fyrir Finn- 
boga ok kvaddi hann vel. Finnbogi tók kveðju 
hans, ok spurði hverr hann væri? Hann kvaðst 
Þorgrímr heita, ok vera vatnsdælskr maðr, ok 
vorðinn sekr á alþingi. Finnbogi spurði, hverr 
hann hefði sektan?  Þorgrímr kvað þá Hofs- 
sveina þat gjört hafa. Finnbogi spurði, hvat 
hann ætlaðist þá fyrir? „ Hann kvaðst eigi 
vita svá gjörla, kvaðst hata leitat til margra 
höfðingja, ok vildu honum engir ásjá veita; 
„nú spurða ek at þú værir ágætari en flestir 
menn aðrir, ok sýndist mjer ráð at koma á 
yðvarn fund; nú vil ek biðja yðr viðtöku ok 
nokkurrar ásjár.“ Finnbogi segir: „Ekki man 
þat ráðligt at taka við sekum manni, hefi ek 
ok haft mikinn mótgang al Vatnsdælum, þó at 
ek hafi minna til gjört en haldit skógarmanni 

fyrir þeim; er þat nú bezt at skili með oss, 
þó at hvárrtveggi hafi mikit látit fyrir öðrum; 
eðr ertú at nokkuru íþróttarnaðr? Hann kvaðst 
engi íþróttamaðr vera, „en ef ek skal alllít- 
it til finna þykist ek garð legga eigi verr en 
annarr maðr, hefi ek ok þat mjök gjört, ok 
hefir enn engi fallit, heldr setna þeir í jörð niðr.“ 
Finnbogi segir: Þat þyrfti hör mjök at gjöra; 
því at um túnit er engi garðr, en mjök ágengt. 
Þorgrímr bað hann til hætta, hve honum gæt- 
ist at; ok svá varð, at hann dvaldist þar, ok 
tók til garðlags, ok gekk þat bæði skjótt ok 
vel, ok sá Finnbogi þat er at þessu var hann 
vel hagr. Líðr á sumarit þar til er hann hefir 
gjört við túnit, var þat tveggja mánaða verk, 
ok þótti öllum þeim sem sáu hit mesta mann- 
virki í þessum garði. Þorgrímr var góðr viðr- 
eignar ok fáskiptinn: Hann spurði þá Finnboga, 
hvat hann skyldi þá athafast, ok kvaðst 
gjarna þar dveljast vilja. — Finnbogi kvaðst 
eiga gerði eitt; bað hann þangat fara, ok leggja 
þar garð um; Þorgrímr gjörði svá; líður nú á- 
fram. Ok einn dag gengr Finnbogi á gerðit. 
Þorgrímr fagnar honum vel, var þá ok mjök 
svá gjört um gerðit. Hann undraði mjök skjót- 
leik þessa manns ok hagleik; hiti var mikill 
um daginn, ok mælti Finnbogi: „Svá gjörir mör 
þungt ok höfngt, at ek má víst ekki annat en 
sofa“. — Þorgrímr bað hann þá heim fara, ok 
sofa heima. „ Finnbogi kvaðst eigi mega við 
bindast, ok kastar sér niðr, ók vefr feldi um 
höfuð str; sofnar hann þegar fast ok hrant 

mikinn.  Þorgrímr gjörði þá hark nokkut ok 
vaknaði Finnbogi ekki við. Þorgrímr hleypr 
þá at horninu í einum stað, ok kippir úr torfu 
ok þrífr upp sverð, ok hleypr at Finnboga þar 
sem hann lá ok höggr til hans sem hæglig- 
"ast. — Finnbogi svaf eigi jafnfast sem hann 
Iðt, eðr Þorgrímr hugði, ok spratt upp í móti 
ok brá feldinum at sverðinu, ok snaraði af 
honum þegar. Þorgrímr hljóp þá undir Finn- 
boga, ok þó at hann væri sterkr vel, þá átti 
hann þó eigi við sinn maka hér um, ok hafði 
Finnbogi hann skjótt undir, ok spurði þá, hvert 
eigi væri allt hit trúasta; ok spurði hvers 
ráð þetta væri? Þorgrímr kvað nú eigi leyna 
mega, „ok var þetta ráð Jökuls; þykkist hann 
þungt hafa afbeðit yðrum skiptum; nú vil ek 
biðja þik griða ok miskunnar um mitt mál. 
Finnbogi segir: Ekki óttast ek, at mér verði skaða 
skaða auðit af þér, en þar sem þú ert sendimaðr 
Jökuls slíks erindis, þá nenni ek eigi öðru en 
umskipti verði með okkr, tekr síðan sverðit, 
ok höggur af honum höfuðit. Hafði Þorgrímr 
unnit mikit ok þarft fyrir Finnboga, enda var 
honum miklu launat. Líða nú stundir, ok spyrr 
Jökull þetta, ok unir nú verr en áðr; en Finn- 
bogi sitr í búi sínu ok skortir eigi auð fjár 
ok góða virðing. 

40. Á næsta ári eptir dráp Þorgríms kom 
maðr til gistingar á Finnbogastaði, hann var 
bæði mikill ok sterkligr, svartr ok heldr ill- 
' mannligr; hann gekk fyrir Finnboga ok kvaddi 
hann. Finnbogi tók kveðju hans, ok spurði 

hverr hann væri? Hann kvaðst heita Þor- 
björn, ok kvaðst vera allra sveita maðr, kann- 
ast þá margir við ef heyra viðrnefni mitt, 
em ek kallaðr Sleggfall. Finnbogi spurði „ hvert 
hann skyldi fara? Hann kvaðst eigi vita gjörla, 
kvað heldr harka fyrir sér, em ek sekr vorð- 
inn, ok fer ek nú svá sem leitandi þess höfð- 
ingja, er mik vildi halda. Finnbogi spurði, 
hverr hann hefði sektan? Hann kvað þá hafa 
þat gjört Vatnsdæla, syni Ingimundar; kvaðst 
hafa barnat frændkonu þeirra, „er ek því hér 
kominn, at mér er mikit sagt af stórmennsku 
þinni, vil ek biðja þik viðtöku ok ásjár.“ Finn- 
bogi segir: Þú ert grunbrusligr maðr, ok veit 
ek eigi hvárt þú lýgr eðr segir satt; verða 
oss vandsön ráð þeirra Vatnsdæla, ok er mör 
ekki um at taka við þér.“ Þorbjörn segir: 
„Þat er svá sem þör segit; em ek ok ekki 
dælligr maðr kallaðr, ok heldr gildr í flestum 
hlutum ok úvæginn, hafa ok margir þat fundit, 
at mik hefir eigi áræði bilat, en gjörla veit 
ek hverr maðr þú ert Finnbogi; er þat ekki 
mitt færi at stríða við þik, er ok ekki þat í 
ætlan, heldr hitt at þiggja at yðr nokkurt heil- 
ræði ok ásjá um mitt mál.“ Finnbogi mælti: 
„Hvat er þör helz lagit til íþrótta?“  Þor- 
björn segir: „Íþróttalaus em ek, utan þat er 
ek þykkist miklu gildari í verki en aðrir menn.“ 
Finnbogi mælti: „Hvat er þör bezt hent at 
vinna?“ Þorbjörn segir: „Slá þykkist ek eigi 
minna en 3 aðrir þeir er þó eru gildir í verki, 
þykki mör ok þat bezt at vinna.“ Finnbogi 

segir: „Hvat mun varða, þó at þú dvelist hér 
um hríð, ok takir til sláttar? Er hér töðu- 
verk mikit, ok gengr húskörlum stórliga lítt.* 
Þorbjörn kvaðst þat gjarna vilja, bað hann 
búa sör Jjá ok orf sterkligra eri öðrum húskörlum. 
Finnbógi gjörði svá, ok tók Þorbjörn til slátt- 
ap“ ok þótti mönnum þat með miklum úlík- 
„-Ándum, hvat hann gat slegit; sá Finnbogi þat, 
“ at hann hafði ekki í hóli gilt í frásögn um 
sláttinn; sló hann bæði mikit ok vel, var tað- 
an svá loðin, at eigi varð minna af at bera; 
sló Þorbjörn jafnan at tveim megin, ok þótti 
líkari atgangr hans tröllum en mönnum. Ok 
er hann hafði lokit heimatöðunni, spurði hann, 
hvat. hann skyldi þá athafast? Finnbogi bað 
hann fara þá á gerðit; kvað hann þat flestum 
mest við taka; fór hann á gerðit, ok lét þar 
ganga sem heima. Öllum þótti heldr údælt við 
hann, en við Finnboga var hann hinn mjúkasti, ok 
aldri fann hann, at Þorbjörn mundi um svik- 
ræði sitja. Ok þess er getit einhvern dag at 
Finnbogi gekk á gerðit; fagnaði Þorbjörn hon- 
um vel; var þá slegin mjök taðan, ok töluð- 
ust þeir við um stund. Þá mælti Finnbogi: 
„Nú er enn sem fyrr, svá syfjar mik hér, at ek 
má víst eigi upp standa, ok víst sækir at 
nokkut, ok skal sofa.“ Þorbjörn mælti: „Gang- 
it heim bóndi ok sofit þar.“ Finnbogi kastar. 
sér niðr á lögarðinn, ok kastar á sik feldin- 
um, ok sofnar þegar,fok hrýtrfast. Þorbjörn 
Sleggja berst um fast á gerðinu; hann gengr 
at brýna ljá sinn, ok er hann hefir slegit um 

stund rennir hann til augum þar sem Finnbogi 
lá, ok þykkist vita, at hann mani fast sofnaðr 
vera, gjörir hark nokkut, ok vaknar hann eigi. 
Eptir þat tekr hann at slá með ákefð; í ann- 
at sinn hvetr hann ljá sinn, ok gjörir enn hark 
nokkut, ok sefr Finnbogi; hann ferr síðan ok slær. 
Hit þriðja sinn hvetr Sleggja ljá sinn, ok miklu 
meir; var ljárinn bæði mikill ok sterkr sem 
hinir beztu knífar. Þorbjörn þykkist nú eigi 
þurfa betra færi, hefir ekki annat vápn en ljá- 
inn, sprettr nú upp ok at Finnboga þar sem 
hann lá, ok ætlaði skjótt um at ráða, ok í 
því hefr hann upp sitt verkfæri, ok ætlaði at: 
reka á honum miðjum. Þá hleypr Finnbogi 
upp, ok þrífr um orfit, ok ætlaði at snara af 
honum, en þat gekk eigi fyrr en þeir skipta 
því með sér, kasta þá brotunum ok rennast 
á; verða þar harðar sviptingar. Skilr Finnbogi 
þat, at hann man hljóta at kosta afls í móti 
þessum; er þeirra atgangr bæði langr ok harðr, 
en svá lyktast at Þorbjörn fellr. Finnbogi 
spurði þá: „Hvárt eigi væri allt hit trúasta 
um hans þarkvámu?“ Þorbjörn kvaðst ætl- 
at hafa, at eigi skyldi svá hafa um skipt með 
þeim. Finnbogi mælti: „Skil ek, at þetta munu 
annarra ráð fyrir öndverðu.“ Þorbjörn kvað 
svá vera, ok kvað Jökul hafa sendan sik,ok heit- 
it sér frændkonu sinni með. miklu fé, „ef ek 
kæmi fram ferðinni; nú vil ek ok biðja lífs- 
griða fyrir þat sem ek hefirilla gjört; mun ek 
ok eigi leita optar yðr at svíkja“ Finnbogi 
segir: „Þó at þú sör mikill ok sterkr þá ótt- 

umst ek þó ekki at þú verðir mör at skaða- 
manni, ok man annat fyrir liggja; en þar sem 
þeir vilja enn eigi af láta svikræðum, þá er þat 
líkast at umskipti verði með okkr eptir til< 
gjörðum yðrum allra saman.“ Þorbjörn segir: 
„Ekki skal ok biðja lengr, má enn aldri vita 
„hverir fyrir griðum eiga at ráða. Hann tekr 
þá ok veitir umbrot svá mikil, at Finnbogi 
hugði þat, at hann mundi upp komast undir 
honum, en ekki var vápn til reiðu. Finnboga 
var ekki um at láta hann upp, bregðr feldar- 
blaði sínu at barka honum, ok bítr í sundr; 
snarar síðan höfuð hans, ok brýtr á bak aptr, 
ok linast hann heldr við slíkar byxingar. Síð- 
an Íeitar Finnbogi at tygilknífi, er hann hafði 
á hálsi sér, ok getr veitt honum þar með bana; 
ok var bæði at hann hafði unnit mikit, enda 
hafði hann sláttukaup mikit: * Váttaði Finn- 
bogi þat síðan, at honum þótti tvísýnt verit 
hafa hversu, fara .mundi með þeim, ok þótti 
bann verit hafa hit mesta tröllmenni við at 
eiga. Er þat gerði síðan kallat Sleggjufall. 
Fréttist þetta skjótt víða, þar sem Þorbjörn var 
kunnigr, ok þótti mönnum Finnboga þetta hafa 
auönusamliga tekizt, við slíkan heljarmann sera 
at eiga var. Unir Jökull illa við, ok þykk- 
ir mönnum hann því verr af fá sem þeir Finn- 
bogi eigast fleira við. Líða nú stundir, ok er 
allt kyrrt ok tíðindalaust. Sitr Finnhogi nú í 
- búi sínu með géðri virðingu; gjörðust nú syn- 
ir hans ágætir; var Þórer jafnan með Möðiu- 
vellingum frændum sínum. 

41. Nú skal þar til taka at maðr kom á 
Finnbogastaði til gistingar, sem opt kunni til 
at bera. — Finnbogi spurði þenna. mann at 
nafni; en hann kvaðst Vermundr heita, anst- 
firzkr maðr at ætt, kvað Íöður sinn þar búa. 
Þessi maðr var ekki mikill vexti; kvikligr ok 
skjótligr; hann bað Finnboga viðtöku, kvaðst 
vera sekr maðr, ok kvað Brand hinn örva 
Vernundarson hafa sektan sik fyrir þat er 
hann veitti manni áverka honum skyldum, en 
ek á nú hvergi trausts eðr halds ván. En 
Finnbogi kvaðst lítit gjörast um hlaupandi menn, 
ok þóttist illa á brenndr lygðum þeirra, „en þó 
'heyrða ek getit þessa á sumri, at maðrinn 
hafði sekr vorðit, en Brandr ágætr maðr ok 
vinsæll, ok man þykkja sér misboðit ef þú ert 
haldinn“. Þessi maðr sótti mjök eptir, ok bað 
sér líknar ok ásjá, ok kvað marga sér þang- 
at hafa vísat, en kvaðst lítt at tekinn ef engi 
hjálpaði honum. Finnboga þótti lítilmannligt 
at synja honum, en leizt maðrinn ekki geig- 
vænligr þó at hann lygi, ok bað hann dvelj- 
ast þar nokkura stund ef hann vildi, kvaðst 
ætla, at Brandr mundi taka fé fyrir manninn, 
ok mundi eigi með kappi sækja er maðr var 
ekki mikils háttar. Varð hann þessu feginn, 
ok var hægr ok fylgjusamr Finnboga.  Líðr 
sumarit ok mjök á vetrinn, ok gjörði færðir 
góðar; fréttir Brandr þetta, “at Finnbogi hefir 
tekit við manninum, sendir þegar mann á fund 
hans, ok bað hann lausan láta manninn, ok 
halda eigi með kappi fyrir sör; kvaðst vilja 

góðu við hann skipta, ok upp gefa sakarstað- 
inn þann sem tilheyrir, ef Finnbogi gjörði þetta 
eptir hans bæn. Finnbogi kvaðst eigi nenna 
at:láta hann.lausan á vetrardegi, kvaðst vilja 
hjóða fö fyrir manninn, svá at Brandr þættist 
vel sæmdr af, ok kvað þá vel semja mundu 
þá er þeir fyndist. - Fara nú sendimenn aptr 
með þessum erindum, ok verðr Brandr stór- 
liga reiðr, ok lét þau orð. um fara, at Finn- 
boga skyldi eigi duga at halda þann mann 
er hann vildi sækja; var hann hinn bráðasti 
ok kappsmaðr mikill, þegar honum þótti sér 
móti gjört; kvað þá svá finnast skyldu, at Finn- 
boga þækti þessu verr ráðit. Finnbogilet sem 
hann vissi eigi, þó at hann heyrði slíkt talat, 
ok gjörði enga breytni á háttum sínum.  Líðr 
vefrinn ok mjök svá sumarit, ok sitr Finnbogi 
um kyrrt, hann bafði jafnan mannmargt með 
ser, ok löt flesta nokkut stunda, lét mjök sækja 
sjóinn, var þat auðvelt, því skammt þurfti und- 
an at róa. Þat var einn dag um haustit, at 
„menn váru allir í brottu af bænum, sumir á sjó, 
en sumir til annarra nauðsynja. Finnbogi var 
heima, ok Vermundr hjá honum, ok ekki fleira 
karla. Þá mælti Finnbogi: „Svá er mör þungt 
í dag sem þá jafnan, er at sækir nokkut, ok skal 
nú sofa í dag.  Vermundr mælti: „Svá segir 
mör hugr um sem Brandr muni eigi ljúga stefn- 
una, ok mun honum eigi úr minni munar hvar 
ek em niðr kominn, ok er þat illt bóndi, ef þér 
komit í nokkura hættu fyrir mínar sakir“. Finn- 
bogi kvað ekki þat verða mundu, Kastar hann. 

sér niðr ok sefr þegar. Þar var ekki langt 
mjök meðal fjalls ok fjöru; váru þar hjallar 
þrír upp gegnt bænum, ok mátti þar einum 
megin at ríða. — Vermundr gekk út ok sást 
um; hann sá upp á hinn efsta hjallann at ann- 
athvárt var hvirfilvindr, ella riðu menn mjök 
margir saman; hann gekk þá inn, ok gjörði 
nokkut glam, ok vaknaði Finnbogi, ok spurði 
hvat hann vildi? Hann sagði, hvat hann hafði 
sét. Finnbogi bað hann at hyggja ok kvaðst 
sofa verða; en Vermundr gekk út ok inn, ok 
sá þá mannareiðina; váru þeir þá komnir á 
miðhjallann. Hann gekk þá inn, ok sagði Finn- 
boga mannareiðina; hann kvað þat vel vera 
mega, er hingat jafnan mikil ferð á haustum 
at skreiðarkaupi, ok er nú ván þeirra sem 
mest, enda má ek ekki annat en sofa sem mik 
lystir. Vermundr gekk brott, ok var úti um 
stund, kom inn ok sagði Finnboga, at þeir 
váru þá komnir á hinn neðsta hjallann, „ok ek 
kennda Brand hinn örva Vermundarson með . 
hálfan þriðja tug manna, vel búna at vápn- 
um. Hefir þú vel ok stórmannliga mér veitt 
sem guð þakki þér; nú er ek lítilsverðr hjá 
yðru sundrþykki, vil ek miklu heldr ganga á 
vald Brands; er hann drengr góðr, ok mun 
honum nokkurn veg vel fara, en hann er hinn 
mesti kappsmaðr, þegar þrályndir menn eru í 
móli. Finnbogi segir: „Ekki munu vit hvata 
at því at gefast upp fyrir Brandi, munu vér 
„ áðr hafast orð við, ok mun Brandr þiggja 
sæmilig boð, en ef hann vill eigi þat, þá er 

sjáanda; en ek er nú fullsvefta, ok skal eigi 
liggja lengr;“ spvettr upp ok tekr vápn sín, 
ok þeir báðir, ok ganga út ok upp at brekk= 
unum, var þar gil miki ok kambr at ofan- 
verðu, ok mátti einum megin at sækja; gengu 
þeir Finnbogi þar á upp. Þeir Brandr sá 
mennina, er heiman gengu, ok þóttust þegar 
vita, at Finnbogi mundi vera, er bæði var mik- 
ill ok sterkligr, ok víkja þegar eptir þessum 
mönnum; kvaðst Brandr ætla at auðveldlig 
mundi verða þeirra ferð.  Hallfríðr hafði heyrt 
viðtal þeirra Finnboga áðr þeir gengu heim- 
an, ok sendi hún pilt á næstu bæi at biðja 
menn þangat koma; svá ok mátti heyra kall 
á skipin; bað hún segja, at Finnbogi mundi 
manna við þurfa. Svá er sagt áðr þeir koma 
at, er Finnbogi hafði leyst upp steina nokk= 
ura; ok er Brandr kom at, fagnaði Finnbogi 
honum harla vel. Brandr tók kveðju hans. Finn- 
bogi spurði at erindum, Brandr kvað honum 
þau áðr kunnig vera, kvaðst sækja mann þann, 
er hann hafði sektan, en kvað Finnboga hafa 
haldit með kappi móti sér, kvaðst nú ætla 
eptir at leita, þó at hann vildi halda,“ en með 
því Finnbogi, at þú ert ágætr maðr fyrir margra 
hluta sakir, þá vil ek bjóða þör nú sem í fyrstu, 
at þú látir manninn lausan, ok nú í mitt vald, 
man ek þá ekki kæra við þik um bjargir við 
hann, heldr heita þör minni vináttu ok liði ef 
þú kannt þurfa. — Finnbogi segir: „Þetta er 
vel boðit ok drengiliga sem ván er at þér, 
en þar sem ek löt hann eigi lausan í fyrstu, 

er yðar orð komu til, þá vil ek þessu skjótt 
neita; vil ek bjóða nú sem þá, gjalda fé fyr- 
ir mann þenna, ok þat um fram, at þú ráð 
sjálfr féskuldinni, nenni ek eigi fyrir metnaði, 
með því er hann hefir áðr verit með mér, at 
skilja ná údrengiliga við hann; man yðr ekki 
svá mikil slægja at drepa mann þenna þó at þér 
fýsist þess.“  Brandr segir: „Kvað mann eigi 
mikils háttar, en með því at vér höfum riðit 
heiman allt hegat til þín þessa erindis, en 
maðr mjök kominn á várt vald, er þat vænst 
Finnbogi er þú liggr mikit kapp á við þenna 
mann, er þér dragi þetta til dauða; man þá 
eigi þykkja ekki várt erindi, er vér leggjum þik 
við velli. Finnbogi kvaðst ekki þat óttast; 
„er þat ráð mitt Brandr, at þú gangir eigi 
fyrstr til atsóknar í móti mör, lát heldr menn 
þína í frammi meðan húskarlar mínir vinnast til.“ 
„Hvat húskörlum er þat?“ segir Brandr, „sé 
ek ekki menn fleiri en ykkr tvá þar uppstanda. 
Finnbogi segir: „Eru hör þó húskarlar mín- 
ir aðrir 6 ekki úknáligir, ok eru samnafnar 
miklir, þeir heita Steinar allir. Nú láttu 
í móti þeim jafnmarga þína húskarla, ok vit- 
um hvárir þar láti undan öðrum.“  Brandr 
svaraði: „Kvaðst ekki mundi bleyðast fyri því 
þó at hann hótaði þeim grjóti.“ Er svá sagt 
at til varð einn af fylgdarmönnum Brands, ok 
rann upp at þeim nöfnum, en eigi síðr at 
Finnboga með fagran skjöld ok spjót, ok ætl- 
aði at leggja til Finnboga. Hann tekr við 
einum steini. „Þessi maðr var sterkr, ok ætl- 

aði at bera Írá sér skjöldinn, en húskarl Finn- 
boga varð skjótleikinn, ok fór at snarpt; 
getr hann eigi staðizt atfarar hans, ok fellr á 
bak aptr ok tumbar ofan í gilit, ok fékk sá 
þegar bana. Finnbogi spurði Brand, hversu 
farit hefði með þessum.  Brandr kvað sinn 
mann ekki hafa gott af fengit. 

42, Svá er sagt, at Finnbogi lét þá fara 
húskarla sína sex, ok hafði hverr mann fyrir 
sik. Finnbogi spurði þá Brand, hversu hon- 
um þækti at fara? Brandr kvaðst eigi mjök 
lasta þurfa. Finnbogi kvaðst vilja bjóða hin 
sömu boð sem fyrr, ok skildi þeir.  Brandr 
kvað hann enn ekki óttast þurfa, ok kvað hann 
koma í meiri raun mundu um þat er þeir 
skildi. Finnbogi kvað eigi þat til bera, at hann 
óttaðist. Brandr bað menn sína fara kænliga, 
ok ganga upp fleiri jafnfram, ok sækja at 
skarpligar, ok kvað þat skömm, at jafnmarg- 
ir menn skyldi lengi þurfa at sækja tvá eina 
menn. Finnbogi brá þá sverði ok varðist vel 
ok drengiliga, varð hann nokkut skeinusamari 
en þeir hugðu til; ok er þeir höfðu barizt 
um hríð, þá mælti Finnbogi: „Menn fara þar 
meðan Írá sjánum eigi allfáir vápnaðir ok 
ganga snúðigt, er þat ætlan mín, at þessir menn 
munu ætla til liðveizlu við mik, en í móti yðr 
Brandr, ok er þá sem berr at hvárir drjúgari 
verða. Brandr kvaðst aldri hirða um fiskifýlur 
hans, hvárt væri fleiri eðr færri. Þá mælti 
Finnbogi: „Menn ríða þar enn, ok eigi allfáir 
saman innan með sjánum, ok heldr geist, mun 

þat enn vera af vorum mönnum; nú er þat 
bæn mín ok boð við þik Brandr, at þú þigg- 
ir þann kost, sem ek hefi boðit, vil ek selja 
þér sjálfdæmi ok ráð einn sætt, þann veg sem 
þér bezt þykkir; er þat ætlan mín um þá suma 
er þar eru Í ferð, at ærit fari geistir, ef vér 
erum eigi áðr sáttir.“ Brandr leit til oksá at 
öllu megin dreif lið at með geisingi, sumir 
hleyptu, en sumir runnu, slíkt hverr sem mátti. 
Þá mælti Brandr: „Aldri hirði ek um fjörudýr 
yðar hvar þau fara, en eigi ætla ek þetta 
spara þurfa, at vör ráðim einir; man þat mælt 
- at várt erindi verði þó gott, ef vér tökum 
sjálfdæmi af þvílíkum manni sem þú ert Finn- 
bogi. Hann kvaðst þat gjarna vilja, ok:bað 
hann þó hafa þökk fyrir; gekk þegar í móti 
honum, ok tókust í hendr, ok sættust at þeirra 
manna vitni er hjá váru; var þat mjök jafnskjótt, 
at þeir höfðu fyrir skilit okliðit dreif at; váru 
þar synir Finnboga, ok margir aðrir vinir ok 
frændr, váru þeir þegar svá ákafir, at þeir vildu 
veita Brandi atgöngu, ok drepa alla. —Finn- 
bogi gekk á milli, oksagði, at þeir váru sátt- 
ir; bað þá eigi veita sör úlið í sinni tilkvámu; 
varð svá með umtali Finnboga at þeir sefuð- 
ust. Finnbogi bauð Brandi þá til sín, ok þat 
þá hann; sátu þeir þar nær viku glaðir ok 
kátir, veitti Finnbogi þeim stórmannliga, ok 
eptir þat bjóst Brandr í brott. Finnbogi spurði 
þá Vermund hvárt hann vildi heldr vera ept- 
„ir eðr fara með Brandi?-  Vermundr kváðst 
heim fýsast, er Brandr svá góðr. drengr at ek 

man vel kominn í hans föruneyti héðan af, 
hefir yðr stórliga vel til mín farit ok höfð- 
ingliga, sem guð þakki yðr;“ býst hann þá til 
ferðar með Brandi. „Finnbogi mælti þá til 
Brands: „Nær vili þér lúka upp gjörð með oss ?é 
Hann segir: „Þat vil ek gjöra á þingi í sum- 
ar, þykki mör þat metnaðarsamtigast at segja 
þar upp sætt okkra.“ Finnbogi bað hann fyr- 
ir ráða; skilja þeir með blíðu. Ríðr Brandr 
heim í Austfjörða, ok fór Vermundr með hon- 
um. Líðr af vetrinn, ok um sumarit ríða menn 
til þings fjölmennt; komu þar Vatnsdælar, Þor- 
steinn ok Jökull, ok þeir allir bræðr Ingi- 
mundar“synir; þar kom Brandr hinn örvi ok 
Finnbogi hinn rammi, ok Eyjúlfr halti, ok 
margt annat stórmenni. Þat var einn dag at 
þeir Brandr ok Finnbogi fundust, ok kvödd- 
ust blíðliga; spurði Brandr um málaferli þeirra 
Vatnsdæla. Finnbogi kvað kyrrt allt ok á- 
kærulaust; sagði Finnbogi honum allt sem far- 
it hafði þeirra í millum.  Brandr bauð Finn- 
boga at leita um sættir með þeim, ok kvað þá 
alla fullkomna sína vini. Finnbogi kvaðst þat 
þiggja vilja. Ok einn dag ganga þeir Brandr 
ok Finnbogi ok Eyjúlfr með mikla sveit manna 
til búðar þeirra Vatnsdæla; fagnaði Þorsteinn 
þeim harla vel, ok tóku tal sín á milli. Hóf 
Brandr þegar þetta mál við Þorstein, ok bað 
þá sættast við Finnboga, ok kvað Jökul ekki 
hóf at kunna um áleitni við slíka menn. Brandr 
flutti bæði vel ok sköruliga, kvaðst þeim fylgja 
vilja er sættast vildi, en þeim mót snúinn er í mót 

mælti, ok bauð sik til umdæmis með þeim. 
Jökull var tregr til, en þó við umtal Brands, 
ok þá mikla vináttu, er með þeim var, ok á- 
eggjan bræðra sinna, en þó þóttist hann ill 
hafa afbeðit í þeirra skiptum; en var ofbeldis- 
maðr mikill ok fullhugi, þá lyktast þó með 
því, at þeir sættast heilum sáttum ; skyldi Brandr 
þar einn skera ok skapa þeirra í millum; gjörði 
Brandr féskuld nokkura á hendr þeim bræðr- 
um, ok guldu skjótt okröskliga. Er svá sagt, 
at síðan hafi þeir haldit vináttu sinni, ok skipt- 
ust þeir Jökull ok Finnbogi gjöfum við. Finn- 
bogi mælti þá til Brands, kvað hann þá eigi 
fresta þurfa lengr at lúka um gjörð þeirra í 
millum, kvaðst þat eigi vilja undan draga eðr 
seinka lengr. Brandr sagði þá: „Þó at þú 
sört vitr maðr Finnbogi, þá þykist ek þar sjá 
" sumt, er þú sér allt. Eigi var ek svá heimskr 
at ek sæi eigi, at ek var fanginn, ok allir mín- 
ir menn, þá er lið sótti at oss öllu megin 
með ákefð, þar sem oss gekk áðr illa við þik 
einn, ok líkara at vér hefðim eigi sigrazt; var 
þat meir af ákeíð minni ok ofbeldi, heldr en 
ek sæi eigi hvar komit var, cðr hversu fara 
mundi. Nú ætla ek, at eigi skal svá mik- 
ill munr með okkr, at ek gjöri fé af þér fyrir þat 
er þú gafst mör líf ok mínum mönnum; þótt- 
ist ek meira verðr ok þeir allir en einn lítils 
háttar maðr, þó at ek vildi fyrir metnaðar sakir 
hafa sæmd af málum við yðr. Nú mun ek eigi 
minna launa lífgjöfina en heita þör fullkom- 
iuni vináttu ok málafylgd við hvern sem þú 

átt eða þínir synir, ok skal okkra vináttu aldri | 
skilja meðan við erum báðir uppi“. Finnbogi þakk- 
aði honum sína fylgd ok öll ummæli með fögrum ii 
orðum; hann gaf Brandi gripi þá er honum hafði 
gefit Jón Grikklands konungr; var þat hringr,iskjöldr 


ok sverð; þakkaði Brandr houum stórliga vel, ok “ 
skiljast þeir þá allir með hinum mesta kærleika = 
ok blíðu. 


43. Þeir Ingimundarsynir buðu Finnboga at 
fara vestan úr víkinni ok kaupa aptr landit at Borg " 
í Víðidal; en hann vildi þat eigi, kvaðst honum 
bær þykja harla gott; reið hann heim með flokk | 
sinn á Finnbogastaði, ok sat um kyrrt, ok þótti | 
hann enn hafa vaxit mjök af þessum málam öllum | 
saman. Finnbogi varð gamall maðr, ok þykkir verit | 
bafa hinn mesti ágætismaðr, bæði á afl ok vöxt ok | 
alla kurteisi; kemr hann ok við margar sögur, ok 
þykkir verit hafa hinn frægasti ok hinn ágætasti, 
hefir ok mörg stórvirki ok þrekvirki unnit, þó at | 
hér sé fátt frá sagt. Er svá sagt, at hann bjó þar 
til olli, ok varð sóttdauðr, ok liggr at þeirri sömu - | 
kirkju er hann lét þar gjöra ok Hallfríðr kona hans. 
En synir þeirra urðu allir ágætir menn, ok sigldu milli 
landa, ok eru margar sögur frá hverjum þeirra; váru 
þeir vel teknir með ríkum mönnum, hvár sem þeir 
komu, ok þóttu vera af gildum ættum. Gunnbjörn sl 
Finnbogason kom aldri síðan til Íslands; gjörðist P 
hann ríkr maðr í Noregi, ok er þar mikil ætt frá 
honum komin. Finnbogi unni Bergi mest sona sinna; 
var þat af ást þeirri, er hann hafði við Berg hinn 
rakka frænda sinn; bjó hann eptir föður sinn á 
Finnbogastöðum, ok þótti hann þaðra í sveitum 
gildasti bóndi, ok formaðr annarra manna; en bræðr 
hans aðrir váru mjök í förum, þar til er þeir stað- - 
festu ráð sitt, ok þóttu allir mikilhæfir menn. Ok 
lýk ek þar Finnboga sögu. 

